CELEX: 32005R0211
Language: el
Date: 2005-02-04 00:00:00
Title: Κανονισμός (ΕΚ) αριθ. 211/2005 της Επιτροπής, της 4ης Φεβρουαρίου 2005, που τροποποιεί τον κανονισμό (ΕΚ) αριθ. 1725/2003 για την υιοθέτηση ορισμένων διεθνών λογιστικών προτύπων σύμφωνα με τον κανονισμό (ΕΚ) αριθ. 1606/2002 του Ευρωπαϊκού Κοινοβουλίου και του Συμβουλίου, όσον αφορά τα διεθνή πρότυπα χρηματοοικονομικής πληροφόρησης (ΔΠΧΠ) 1 και 2 και τα διεθνή λογιστικά πρότυπα (ΔΛΠ) αριθ. 12, 16, 19, 32, 33, 38 και 39 (Κείμενο που παρουσιάζει ενδιαφέρον για τον ΕΟΧ)

11.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 41/1
            
         
      ΚΑΝΟΝΙΣΜΌΣ (ΕΚ) αριθ. 211/2005 ΤΗΣ ΕΠΙΤΡΟΠΉΣ
   
   της 4ης Φεβρουαρίου 2005
   που τροποποιεί τον κανονισμό (ΕΚ) αριθ. 1725/2003 για την υιοθέτηση ορισμένων διεθνών λογιστικών προτύπων σύμφωνα με τον κανονισμό (ΕΚ) αριθ. 1606/2002 του Ευρωπαϊκού Κοινοβουλίου και του Συμβουλίου, όσον αφορά τα διεθνή πρότυπα χρηματοοικονομικής πληροφόρησης (ΔΠΧΠ) 1 και 2 και τα διεθνή λογιστικά πρότυπα (ΔΛΠ) αριθ. 12, 16, 19, 32, 33, 38 και 39
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1606/2002 του Ευρωπαϊκού Κοινοβουλίου και του Συμβουλίου, της 19ης Ιουλίου 2002, για την εφαρμογή διεθνών λογιστικών προτύπων (1), και ιδίως το άρθρο 3 παράγραφος 1,
   Εκτιμώντας τα ακόλουθα:
   
               (1)
            
            
               Με τον κανονισμό (ΕΚ) αριθ. 1725/2003 της Επιτροπής (2) υιοθετήθηκαν ορισμένα από τα υφιστάμενα την 1η Σεπτεμβρίου 2002 διεθνή λογιστικά πρότυπα και διερμηνείες.
            
         
               (2)
            
            
               Στις 19 Φεβρουαρίου 2004, το συμβούλιο διεθνών λογιστικών προτύπων (IASB) δημοσίευσε το Διεθνές πρότυπο χρηματοοικονομικής πληροφόρησης (ΔΠΧΠ), 2 Παροχές που εξαρτώνται από την αξία των μετοχών. Το ΔΠΧΠ 2 απαιτεί για πρώτη φορά από τις εταιρείες να εμφανίζουν στα αποτελέσματα τις επιδράσεις συναλλαγών πληρωμής που βασίζονται στην αξία των μετοχών, περιλαμβανομένων των δαπανών που σχετίζονται με συναλλαγές με τις οποίες μετοχικά δικαιώματα προαίρεσης παρέχονται στη διεύθυνση και στους εργαζομένους μιας εταιρείας. Στο παρελθόν, οι συναλλαγές που περιλάμβαναν τη χορήγηση μετοχικών δικαιωμάτων προαίρεσης στους εργαζομένους δεν αναγνωρίζονταν στα αποτελέσματα αλλά δημοσιεύονταν στο προσάρτημα χωρίς να επηρεάζουν τα στοιχεία για τα κέρδη που γνωστοποιούνταν στις αγορές κεφαλαίων.
            
         
               (3)
            
            
               Οι διαβουλεύσεις με τεχνικούς εμπειρογνώμονες του τομέα επιβεβαιώνουν ότι το ΔΠΧΠ 2 ανταποκρίνεται στα τεχνικά κριτήρια υιοθέτησης του άρθρου 3 του κανονισμού (ΕΚ) αριθ. 1606/2002, και ιδίως στο κριτήριο της προαγωγής του ευρωπαϊκού δημόσιου συμφέροντος.
            
         
               (4)
            
            
               Το ΔΠΧΠ 2 δεν υποδεικνύει τα υποδείγματα αποτίμησης που πρέπει να χρησιμοποιούνται. Απλώς περιγράφει τους παράγοντες που πρέπει τουλάχιστον να λαμβάνονται υπόψη κατά την εκτίμηση της εύλογης αξίας των παροχών που εξαρτώνται από την αξία των μετοχών. Αυτό έγινε ηθελημένα προκειμένου να αναπτυχθούν απρόσκοπτα κατάλληλες μέθοδοι επιμέτρησης οι οποίες μέχρι σήμερα δεν καλύπτουν όλα τα είδη πληρωμών που βασίζονται σε μετοχές (π.χ. μη διαπραγματεύσιμα μακροπρόθεσμα μετοχικά δικαιώματα προαίρεσης των εργαζομένων). Στο μέλλον ενδέχεται να αναπτυχθούν νέες εναλλακτικές μέθοδοι προσαρμοσμένες στις ανάγκες των εταιρειών, των ελεγκτικών φορέων και των επενδυτών. Συγκεκριμένα, οι νεοεισηγμένες εταιρείες ή οι εταιρείες χωρίς επαρκές ιστορικό ενδέχεται να αντιμετωπίσουν δυσχέρειες στην εκτίμηση της μελλοντικής αξίας των μετοχών τους.
            
         
               (5)
            
            
               Η Επιτροπή έλαβε υπόψη τις επικρίσεις που εξέφρασαν διάφορα ενδιαφερόμενα μέρη στη διάρκεια των διαβουλεύσεων όσον αφορά την πολυπλοκότητα του προτύπου ΔΠΧΠ 2 Παροχές που εξαρτώνται από την αξία των μετοχών. Η Επιτροπή έχει επίγνωση των τεχνικών προβλημάτων που εξακολουθούν να υφίστανται σχετικά με το εν λόγω πρότυπο καθώς και των συναφών ανησυχιών ως προς τον οικονομικό τους αντίκτυπο. Λαμβάνοντας υπόψη το δυνητικό αντίκτυπο στα προγράμματα παροχής μετοχικών δικαιωμάτων προαίρεσης σε εργαζομένους και τις πιθανές επιπτώσεις στην ανταγωνιστικότητα των επιχειρήσεων της ΕΕ, η Επιτροπή αναγνωρίζει ότι η εφαρμογή των προτύπων απαιτεί τακτική παρακολούθηση. Ωστόσο, η έγκρισή τους είναι προς το συμφέρον των ευρωπαϊκών αγορών κεφαλαίων και των ευρωπαίων επενδυτών. Προς τούτο, η Επιτροπή θα παρακολουθήσει τις επιπτώσεις που θα έχει στο μέλλον το ΔΠΧΠ 2 για τις ευρωπαϊκές εταιρείες και θα επανεξετάσει την εφαρμογή του προτύπου έως τον Ιούλιο του 2007, το αργότερο.
            
         
               (6)
            
            
               Η Επιτροπή υπενθυμίζει ότι ο κανονισμός (ΕΚ) αριθ. 1606/2002 (κανονισμός ΔΛΠ) της 19ης Ιουλίου 2002 ορίζει ότι για κάθε οικονομικό έτος που αρχίζει από την 1η Ιανουαρίου 2005 και εφεξής, οι εταιρείες που διέπονται από το δίκαιο ενός κράτους μέλους καταρτίζουν τους ενοποιημένους λογαριασμούς τους σύμφωνα με τα διεθνή λογιστικά πρότυπα που υιοθετούνται βάσει της διαδικασίας που προβλέπεται στο άρθρο 6 παράγραφος 2, εάν, κατά την ημερομηνία κλεισίματος του ισολογισμού τους, οι τίτλοι τους είναι δεκτοί προς διαπραγμάτευση σε οργανωμένη αγορά οιουδήποτε κράτους μέλους κατά την έννοια του άρθρου 1 σημείο 13 της οδηγίας 93/22/ΕΟΚ του Συμβουλίου, της 10ης Μαΐου 1993, σχετικά με τις επενδυτικές υπηρεσίες στον τομέα των κινητών αξιών (3).
            
         
               (7)
            
            
               Η υιοθέτηση του ΔΠΧΠ 2 συνεπάγεται ως επακόλουθο την τροποποίηση άλλων διεθνών λογιστικών προτύπων προκειμένου να εξασφαλιστεί συνοχή μεταξύ διεθνών λογιστικών προτύπων. Οι επακόλουθες αυτές τροποποιήσεις αφορούν το διεθνές πρότυπο χρηματοοικονομικής πληροφόρησης (ΔΠΧΠ) αριθ. 1 και τα διεθνή λογιστικά πρότυπα (ΔΛΠ) αριθ. 12, 16, 19, 32, 33, 38 και 39.
            
         
               (8)
            
            
               Κατά συνέπεια, ο κανονισμός (ΕΟΚ) αριθ. 1725/2003 πρέπει να τροποποιηθεί ανάλογα.
            
         
               (9)
            
            
               Τα μέτρα που θεσπίζονται στον παρόντα κανονισμό είναι σύμφωνα με τη γνώμη της κανονιστικής επιτροπής λογιστικών θεμάτων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΚ) αριθ. 1725/2003 τροποποιείται ως εξής:
   
               1.
            
            
               Το διεθνές πρότυπο χρηματοοικονομικής πληροφόρησης (ΔΠΧΠ) 2 Παροχές που εξαρτώνται από την αξία μετοχών ενσωματώνεται στο παράρτημα του κανονισμού (EΚ) αριθ. 1725/2003.
            
         
               2.
            
            
               Η υιοθέτηση του ΔΠΧΠ 2 συνεπάγεται ως επακόλουθο την τροποποίηση του ΔΠΧΠ 1 και των διεθνών λογιστικών προτύπων (ΔΛΠ) αριθ. 12, 16, 19, 32, 33, 38 και 39 προκειμένου να εξασφαλιστεί συνοχή μεταξύ διεθνών λογιστικών προτύπων.
            
         
               3.
            
            
               Το προς ενσωμάτωση κείμενο περιλαμβάνεται στο παράρτημα του παρόντος κανονισμού.
            
         Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Φεβρουαρίου 2005.
      
         
            Για την Επιτροπή
         
         Charlie McCREEVY
         
         
            Μέλος της Επιτροπής
         
      
   
   
      (1)  ΕΕ L 243 της 11.9.2002, σ. 1.
   
      (2)  ΕΕ L 261 της 13.10.2003, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2238/2004 (ΕΕ L 394 της 31.12.2004, σ. 1).
   
      (3)  ΕΕ L 141 της 11.6.1993, σ. 27· οδηγία όπως τροποποιήθηκε τελευταία από την οδηγία 2002/87/ΕΚ του Ευρωπαϊκού Κοινοβουλίου και του Συμβουλίου (ΕΕ L 35 της 11.2.2003, σ. 1).
   
      ΠΑΡΑΡΤΗΜΑ
      ΔΙΕΘΝΗ ΠΡΟΤΥΠΑ ΧΡΗΜΑΤΟΟΙΚΟΝΟΜΙΚΗΣ ΠΛΗΡΟΦΟΡΗΣΗΣ
      Αριθ.
      
         Τίτλος
      
      
                  ΔΠΧΠ 2
               
               Παροχές που εξαρτώνται από την αξία των μετοχών
            
         Η αναπαραγωγή επιτρέπεται εντός του Ευρωπαϊκού Οικονομικού Χώρου. Εκτός του Ευρωπαϊκού Οικονομικού Χώρου προστατεύονται όλα τα δικαιώματα με την εξαίρεση του δικαιώματος αναπαραγωγής για προσωπική χρήση ή άλλους θεμιτούς σκοπούς. Για περισσότερες πληροφορίες μπορείτε να απευθύνεστε στο Συμβούλιο Διεθνών Λογιστικών Προτύπων (IASB) στη διεύθυνση www.iasb.org.uk.
      
      
         IFRS 2ΔΙΕΘΝΕΣ ΠΡΟΤΥΠΟ ΧΡΗΜΑΤΟΟΙΚΟΝΟΜΙΚΗΣ ΠΛΗΡΟΦΟΡΗΣΗΣ 2
         Παροχές που Eξαρτώνται από την Aξία των Mετοχών
         ΠΕΡΙΕΧΟΜΕΝΑ
         Σκοπός
         Πεδίο εφαρμογής
         Αναγνώριση
         Αμοιβη που καθορίζεται από την αξία της μετοχής και διακανονίζονται με συμμετοχικούς τίτλους
         Επισκόπηση
         Συναλλαγές που αφορούν λήψη υπηρεσιών
         Συναλλαγές που επιμετρώνται με αναφορά στην εύλογη αξία των παραχωρηθέντων συμμετοχικών τίτλων
         Ο προσδιορισμός της εύλογης αξίας των παραχωρηθέντων συμμετοχικών τίτλων
         Χειρισμός των προϋποθέσεων της κατοχύρωσης
         Χειρισμός της αυτόματης παραχώρησης επιπρόσθετων δικαιωμάτων προαίρεσης
         Μετά την ημερομηνία κατοχύρωσης
         Αν η εύλογη αξία των συμμετοχικών τίτλων δεν μπορεί να εκτιμηθεί αξιόπιστα
         Τροποποιήσεις στους όρους και τις προϋποθέσεις βάσει των οποίων παραχωρήθηκαν συμμετοχικοί τίτλοι, συμπεριλαμβανομένων των ακυρώσεων και των διακανονισμών
         Αμοιβή καθοριζόμενες από της αξία των μετοχών και διακανονιζόμενες τοις μετρητοίς
         Αμοιβές που βασίζονται στην αξία των μετοχών με εναλλακτικους τροπους πληρωμης αντι τοις μετρητοίς
         Αμοιβές που βασίζονται στην αξία των μετοχών των οποίων οι όροι παρέχουν στον αντισυμβαλλόμενο επιλογή για τον διακανονισμό
         Αμοιβές που βασίζονται στην αξία των μετοχών των οποίων οι όροι παρέχουν στην οντότητα επιλογή για τον διακανονισμό
         Γνωστοποιησεις
         Μεταβατικες διατάξεις
         Ημερομηνία εναρξης ισχύος
         ΣΚΟΠΟΣ
         
                     1
                  
                  
                     Ο σκοπός του παρόντος Δ.Π.Χ.Π. είναι να καθορίσει την παρουσίαση οικονομικών στοιχείων της οντότητας όταν αναλαμβάνει να διενεργήσει συναλλαγή πληρωμής που βασίζεται στην αξία των μετοχών. Ειδικότερα, απαιτεί να καταχωρίζονται οι επιδράσεις των συναλλαγών που βασίζονται στην αξία των μετοχών στα αποτελέσματα και στην καθαρή θέση της οντότητας, συμπεριλαμβανομένων των δαπανών που σχετίζονται με συναλλαγές όπου παρέχονται μετοχικά δικαιώματα προαίρεσης στους εργαζόμενους.
                  
               IFRS 2ΠΕΔΙΟ ΕΦΑΡΜΟΓΗΣ
         
                     2
                  
                  
                     Η οντότητα θα εφαρμόζει το παρόν Δ.Π.Χ.Π. στη λογιστική αντιμετώπιση όλων των συναλλαγών πληρωμής που βασίζονται σε αξίες μετοχών συμπεριλαμβανομένων:
                     
                                 (α)
                              
                              
                                 
                                    αμοιβές που καθορίζοντα από την αξία της μετοχής και διακανονίζονται με συμμετοχικούς τίτλους, όπου η οντότητα λαμβάνει αγαθά ή υπηρεσίες ως αντάλλαγμα για συμμετοχικούς τίτλους της ίδιας της οντότητας (συμπεριλαμβανομένων μετοχών ή μετοχικών δικαιωμάτων προαίρεσης),
                              
                           
                                 (β)
                              
                              
                                 
                                    αμοιβές καθοριζόμενες από την τιμή της μετοχής και διακανονιζόμενες τοις μετρητοίς, όπου η οντότητα αποκτά αγαθά και υπηρεσίες αναλαμβάνοντας υποχρεώσεις έναντι εκείνα τα αγαθά και υπηρεσίες που βασίζονται στην τιμή (ή την αξία) των μετοχών της οντότητας ή άλλων συμμετοχικών τίτλων της οντότητας
                                 και
                              
                           
                                 (γ)
                              
                              
                                 συναλλαγές όπου η οντότητα λαμβάνει ή αποκτά αγαθά ή υπηρεσίες και οι όροι της συμφωνίας παρέχουν είτε στην οντότητα είτε στον προμηθευτή εκείνων των αγαθών και υπηρεσιών να επιλέξει αν η οντότητα θα διακανονίσει τοις μετρητοίς (ή με άλλα περιουσιακά στοιχεία) ή μέσω της έκδοσης συμμετοχικών τίτλων,
                              
                           με εξαίρεση τις επισημάνσεις των παραγράφων 5 και 6.
                  
               
                     3
                  
                  
                     Για τους σκοπούς του παρόντος Δ.Π.Χ.Π., μεταβιβάσεις των συμμετοχικών τίτλων μιας οντότητας από τους μετόχους της σε μέρη που έχουν προμηθεύσει αγαθά ή υπηρεσίες στην οντότητα (συμπεριλαμβανομένων των εργαζόμενων) είναι αμοιβές που βασίζονται στην αξία των μετοχών, εκτός αν η μεταβίβαση γίνεται για σαφώς διαφορετικό σκοπό από την πληρωμή αγαθών ή υπηρεσιών που προμηθεύτηκαν στην οντότητα. Αυτό ισχύει και για μεταβιβάσεις συμμετοχικών τίτλων της μητρικής εταιρίας της οντότητας ή συμμετοχικών τίτλων άλλης οντότητας του ιδίου ομίλου, σε μέρη που έχουν προμηθεύσει αγαθά και υπηρεσίες στην οντότητα.
                  
               
                     4
                  
                  
                     Για τους σκοπούς του παρόντος Δ.Π.Χ.Π., μία συναλλαγή με εργαζόμενο (ή άλλο μέρος) με την ιδιότητα του κατόχου συμμετοχικών τίτλων της οντότητας δεν είναι αμοιβή που βασίζεται στην αξία των μετοχών. Για παράδειγμα, αν η οντότητα παραχωρήσει σε όλους τους κατόχους μιας συγκεκριμένης κατηγορίας συμμετοχικών τίτλων της το δικαίωμα να αποκτήσουν συμμετοχικούς τίτλους της οντότητας σε τιμή χαμηλότερη της εύλογης αξίας των συμμετοχικών τίτλων αυτών και το δικαίωμα παραχωρηθεί σε εργαζόμενο επειδή είναι κάτοχος των συμμετοχικών τίτλων της συγκεκριμένης κατηγορίας, η παραχώρηση ή η άσκηση του εν λόγω δικαιώματος δεν υπόκειται στις απαιτήσεις του παρόντος Δ.Π.Χ.Π.
                  
               
                     5
                  
                  
                     Όπως αναφέρθηκε σημειώθηκε στην παράγραφο 2, το Δ.Π.Χ.Π. αυτό εφαρμόζεται σε αμοιβέςπου βασίζονται στην αξία των μετοχών όπου η οντότητα αποκτά ή λαμβάνει αγαθά ή υπηρεσίες. Στα αγαθά συμπεριλαμβάνονται τα αποθέματα, τα αναλώσιμα, τα πάγια περιουσιακά στοιχεία, τα άϋλα περιουσιακά στοιχεία και άλλα μη χρηματοοικονομικά περιουσιακά στοιχεία. Όμως, η οντότητα δεν θα εφαρμόζει το παρόν Δ.Π.Χ.Π. σε συναλλαγές στις οποίες η ίδια αποκτά αγαθά ως μέρος των καθαρών περιουσιακών στοιχείων που αποκτώνται στα πλαίσια μιας συνένωσης επιχειρήσεων, στην οποία εφαρμόζεται το ΔΛΠ 22 Συνενώσεις Επιχειρήσεων. Ως εκ τούτου, οι συμμετοχικοί τίτλοι που εκδίδονται σε μία συνένωση επιχειρήσεων ως αντάλλαγμα για τη μεταβίβαση του ελέγχου του αποκτώμενου δεν συμπεριλαμβάνονται στο πεδίο εφαρμογής του παρόντος Δ.Π.Χ.Π. Όμως, οι συμμετοχικοί τίτλοι που παραχωρούνται σε εργαζόμενους του αποκτώμενου με την ιδιότητά τους ως εργαζόμενοι (π.χ., ως αντάλλαγμα για τη συνεχιζόμενη προσφορά υπηρεσίας) περιλαμβάνονται στο πεδίο εφαρμογής του παρόντος Δ.Π.Χ.Π. Ομοίως, η ακύρωση, αντικατάσταση ή άλλη τροποποίηση συμφωνιών αμοιβών βάσει της αξίας των μετοχών λόγω μιας συνένωσης επιχειρήσεων ή αναδιάρθρωσης της καθαρής θέσης θα αντιμετωπίζονται λογιστικά σύμφωνα με το παρόν Δ.Π.Χ.Π.
                  
               
                     6
                  
                  
                     Το Δ.Π.Χ.Π. αυτό δεν εφαρμόζεται σε αμοιβές που βασίζονται στην αξία μετοχών όπου η οντότητα λαμβάνει ή αποκτά αγαθά ή υπηρεσίες βάσει συμβάσεως που εμπίπτει στο πεδίο εφαρμογής των παραγράφων 8-10 του ΔΛΠ 32 Χρηματοοικονομικά Μέσα: Γνωστοποίηση και Παρουσίαση (όπως αναθεωρήθηκε το 2003) ή των παραγράφων 5-7 του ΔΛΠ 39 Χρηματοοικονομικά Μέσα: Αναγνώριση και Επιμέτρηση (όπως αναθεωρήθηκε το 2003).
                  
               ΑΝΑΓΝΩΡΙΣΗ
         
                     7
                  
                  
                     
                        Η οντότητα θα αναγνωρίζει τα αγαθά και τις υπηρεσίες που έλαβε ή απέκτησε σε συναλλαγή πληρωμής αμοιβής που βασίζεται στην αξία των μετοχών όταν αποκτά τα αγαθά ή καθώς λαμβάνονται οι υπηρεσίες. Η οντότητα θα αναγνωρίζει μια αναλογική αύξηση στα ίδια κεφάλαια αν τα αγαθά ή οι υπηρεσίες λήφθηκαν στα πλαίσια μιας συναλλαγής πληρωμής αμοιβής που καθορίζεται από την αξία της μετοχής και διακανονίζεται με συμμετοχικούς τίτλους ή μία υποχρέωση αν τα αγαθά ή οι υπηρεσίες αποκτήθηκαν σαν αμοιβή καθοριζόμενη από την αξία της μετοχής και διακανονιζόμενη τοις μετρητοίς.
                     
                  
               
                     8
                  
                  
                     
                        Όταν τα αγαθά ή οι υπηρεσίες που λήφθηκαν ή αποκτήθηκαν σε αμοιβή που βασίζεται στην αξία των μετοχών δεν πληρούν τις προϋποθέσεις για αναγνώριση ως περιουσιακά στοιχεία, θα αναγνωρίζονται ως δαπάνες.
                     
                  
               
                     IFRS 29
                  
                  
                     Συνήθως, από την ανάλωση αγαθών ή υπηρεσιών προκύπτει μία δαπάνη. Για παράδειγμα, οι υπηρεσίες συνήθως αναλώνονται αμέσως, οπότε αναγνωρίζεται μία δαπάνη καθώς προσφέρει την υπηρεσία ο αντισυμβαλλόμενος. Τα αγαθά μπορούν να αναλωθούν κατά τη διάρκεια ενός χρονικού διαστήματος ή, στην περίπτωση των αποθεμάτων, να πωληθούν σε μεταγενέστερη ημερομηνία, οπότε η δαπάνη αναγνωρίζεται όταν τα αγαθά καταναλωθούν ή πωληθούν. Όμως, κάποιες φορές είναι απαραίτητο να αναγνωριστεί μία δαπάνη πριν το αγαθό ή οι υπηρεσίες αναλωθούν ή πωληθούν, διότι δεν πληρούν τις προϋποθέσεις για αναγνώριση ως περιουσιακά στοιχεία. Για παράδειγμα, η οντότητα μπορεί να αποκτήσει αγαθά στα πλαίσια της φάσης έρευνας μιας εργασίας για την ανάπτυξη ενός νέου προϊόντος. Αν και τα αγαθά αυτά δεν έχουν αναλωθεί, μπορεί να μην πληρούν τις προϋποθέσεις για αναγνώριση ως περιουσιακά στοιχεία σύμφωνα με το εφαρμοστέο Δ.Π.Χ.Π.
                  
               ΑΜΟΙΒΗ ΠΟΥ ΚΑΘΟΡΙΖΕΤΑΙ ΑΠΟ ΤΗΝ ΑΞΙΑ ΤΗΣ ΜΕΤΟΧΗΣ ΚΑΙ ΔΙΑΚΑΝΟΝΙΖΕΤΑΙ ΜΕ ΣΥΜΜΕΤΟΧΙΚΟΥΣ ΤΊΤΛΟΥΣ
         Επισκόπηση
         
                     10
                  
                  
                     
                        Για αμοιβή που καθορίζεται από την αξία της μετοχής και διακανονίζεται με συμμετοχικούς τίτλους, η οντότητα θα επιμετρά τα αγαθά ή τις υπηρεσίες που λήφθηκαν και την αντίστοιχη αύξηση στα ίδια κεφάλαια, άμεσα, στην εύλογη αξία των αγαθών ή των υπηρεσιών που λήφθηκαν, εκτός αν η εύλογη αξία αυτή δεν μπορεί να εκτιμηθεί αξιόπιστα. Αν η οντότητα δεν μπορεί να εκτιμήσει αξιόπιστα την εύλογη αξία των αγαθών ή των υπηρεσιών που λήφθηκαν, η οντότητα θα επιμετρήσει την αξία τους και την αντίστοιχη αύξηση των ιδίων κεφαλαίων, εμμέσως, με αναφορά
                         (1)
                        στην εύλογη αξία των παραχωρηθέντων συμμετοχικών τίτλων.
                        
                     
                  
               
                     11
                  
                  
                     Για την εφαρμογή των απαιτήσεων της παραγράφου 10 σε συναλλαγές με εργαζόμενους και άλλους που παρέχουν παρόμοιες υπηρεσίες
                         (2) η οντότητα θα επιμετρά την εύλογη αξία των ληφθέντων υπηρεσιών με αναφορά στην εύλογη αξία των παραχωρηθέντων συμμετοχικών τίτλων, διότι συνήθως δεν είναι εφικτό να εκτιμηθεί αξιόπιστα ή εύλογη αξία των ληφθέντων υπηρεσιών, όπως εξηγήθηκε στην παράγραφο 12. Η εύλογη αξία εκείνων των συμμετοχικών τίτλων θα επιμετρηθεί κατά την ημερομηνία της παραχώρησης.
                     
                  
               
                     12
                  
                  
                     Συνήθως, οι μετοχές, τα μετοχικά δικαιώματα προαίρεσης ή άλλοι συμμετοχικοί τίτλοι παραχωρούνται σε εργαζόμενους στα πλαίσια του πακέτου αμοιβών τους, επιπρόσθετα του μισθού και των άλλων παροχών σε εργαζόμενους. Συνήθως, δεν είναι δυνατό να επιμετρηθούν άμεσα οι υπηρεσίες που λαμβάνονται για συγκεκριμένα συστατικά στοιχεία του πακέτου αμοιβών του εργαζόμενου. Μπορεί επίσης να μην είναι εφικτό να επιμετρηθεί η εύλογη αξία του συνολικού πακέτου αμοιβών ανεξάρτητα, χωρίς να επιμετρηθεί άμεσα η εύλογη αξία των παραχωρηθέντων συμμετοχικών τίτλων. Επίσης, οι μετοχές ή τα μετοχικά δικαιώματα προαίρεσης κάποιες φορές παραχωρούνται στα πλαίσια συμφωνίας πρόσθετων παροχών και όχι ως μέρος των βασικών αμοιβών, π.χ., ως κίνητρο στους εργαζομένους να παραμείνουν στην οντότητα ή ως αμοιβή για τις προσπάθειές τους για τη βελτίωση της απόδοσης της οντότητας. Με την παραχώρηση μετοχών η μετοχικών δικαιωμάτων προαίρεσης, επιπρόσθετα των αμοιβών, η οντότητα καταβάλλει επιπρόσθετες αμοιβές ώστε να λάβει επιπρόσθετα οφέλη. Η εκτίμηση της εύλογης αξίας εκείνων των επιπρόσθετων ωφελειών θα είναι πιθανώς δύσκολη. Λόγω τις δυσκολίας της άμεσης επιμέτρησης της εύλογης αξίας των υπηρεσιών που λαμβάνονται, η οντότητα θα επιμετρά την εύλογη αξία των υπηρεσιών που λαμβάνονται από εργαζομένους με αναφορά στην εύλογη αξία των παραχωρηθέντων συμμετοχικών τίτλων.
                  
               
                     13
                  
                  
                     Για την εφαρμογή των απαιτήσεων της παραγράφου 10 σε συναλλαγές με μέρη εκτός από εργαζόμενους, πρέπει να γίνει η υπόθεση ότι η εύλογη αξία των ληφθέντων υπηρεσιών ή αγαθών μπορεί να εκτιμηθεί αξιόπιστα. Εκείνη η εύλογη αξία θα επιμετράται κατά την ημερομηνία που η οντότητα λαμβάνει τα αγαθά ή όταν ο αντισυμβαλλόμενος παρέχει την υπηρεσία. Σε σπάνιες περιπτώσεις, αν η οντότητα αποδείξει το αβάσιμο της υπόθεσης αυτής επειδή δεν μπορεί να εκτιμήσει αξιόπιστα την εύλογη αξία των αγαθών ή των υπηρεσιών που λήφθηκαν, η οντότητα θα επιμετρήσει τα αγαθά και τις υπηρεσίες που λήφθηκαν και την αντίστοιχη αύξηση των ιδίων κεφαλαίων, εμμέσως, με αναφορά στην εύλογη αξία των παραχωρηθέντων συμμετοχικών τίτλων, που θα έχουν επιμετρηθεί κατά την ημερομηνία που η οντότητα αποκτά τα αγαθά ή που ο αντισυμβαλλόμενος παρέχει την υπηρεσία.
                  
               Συναλλαγές που αφορούν λήψη υπηρεσιών
         
                     14
                  
                  
                     Αν οι παραχωρηθέντες συμμετοχικοί τίτλοι έχουν κατοχυρωθεί αμέσως, ο αντισυμβαλλόμενος δεν απαιτείται να ολοκληρώσει μία συγκεκριμένη περίοδο υπηρεσίας πριν αποκτήσει εκείνους τους συμμετοχικούς τίτλους άνευ όρων. Εν απουσία αποδείξεων περί του αντιθέτου, η οντότητα θα θεωρήσει ότι οι υπηρεσίες που προσφέρθηκαν από τον αντισυμβαλλόμενο ως αντάλλαγμα για τους συμμετοχικούς τίτλους, έχουν ληφθεί. Στην περίπτωση αυτή, η οντότητα θα αναγνωρίσει πλήρως τις υπηρεσίες που λήφθηκαν, με αντίστοιχη αύξηση των ιδίων κεφαλαίων, κατά την ημερομηνία της παραχώρησης.
                  
               
                     IFRS 215
                  
                  
                     Αν οι παραχωρηθέντες συμμετοχικοί τίτλοι δεν κατοχυρώνονται έως ότου ο αντισυμβαλλόμενος συμπληρώσει μία καθορισμένη περίοδο υπηρεσίας, η οντότητα θα θεωρεί ότι οι υπηρεσίες που θα παρασχεθούν από τον αντισυμβαλλόμενο ως αντάλλαγμα για τους συμμετοχικούς τίτλους εκείνους θα ληφθούν μελλοντικά, κατά την περίοδο καταχώρησης. Η οντότητα θα αντιμετωπίζει λογιστικά τις υπηρεσίες εκείνες καθώς θα παράσχονται από τον αντισυμβαλλόμενο κατά τη διάρκεια της περιόδου κατοχύρωσης, με αντίστοιχη αύξηση στα ίδια κεφάλαια. Για παράδειγμα:
                     
                                 (α)
                              
                              
                                 Αν ο εργαζόμενος λάβει μετοχικά δικαιώματα προαίρεσης που θα μπορούν να ασκηθούν μετά την ολοκλήρωση τριών ετών υπηρεσίας, τότε η οντότητα θα θεωρεί ότι οι υπηρεσίες που θα παρασχεθούν από τον εργαζόμενο ως αντάλλαγμα για τα μετοχικά δικαιώματα προαίρεσης θα ληφθούν μελλοντικά, κατά τη διάρκεια εκείνης της τριετούς περιόδου κατοχύρωσης.
                              
                           
                                 (β)
                              
                              
                                 Αν στον εργαζόμενο παραχωρηθούν μετοχικά δικαιώματα προαίρεσης που εξαρτώνται από την εκπλήρωση όρου απόδοσης και την παραμονή του στην οντότητα μέχρι την εκπλήρωση του όρου απόδοσης αυτού και η διάρκεια της περιόδου κατοχύρωσης κυμαίνεται σύμφωνα με το χρόνο της εκπλήρωσης του όρου, η οντότητα θα θεωρεί ότι οι υπηρεσίες που θα παρασχεθούν από τον εργαζόμενο ως αντάλλαγμα για τα μετοχικά δικαιώματα προαίρεσης θα ληφθούν μελλοντικά, κατά τη διάρκεια της αναμενόμενης περιόδου κατοχύρωσης. Η οντότητα θα εκτιμήσει τη διάρκεια της αναμενόμενης περιόδου κατοχύρωσης κατά την ημερομηνία της παραχώρησης, βάσει της πιο πιθανής έκβασης του όρου απόδοσης. Αν ο όρος απόδοσης ακολουθεί τις συνθήκες της αγοράς, η εκτίμηση της διάρκειας της αναμενόμενης περιόδου κατοχύρωσης θα είναι συνεπής με τις παραδοχές που χρησιμοποιήθηκαν για την εκτίμηση της εύλογης αξίας των παραχωρηθέντων δικαιωμάτων προαίρεσης και δεν θα αναθεωρείται εκ των υστέρων. Αν ο όρος απόδοσης δεν ακολουθεί τις συνθήκες της αγοράς, η οντότητα θα αναθεωρήσει την εκτίμηση της για τη διάρκεια της περιόδου κατοχύρωσης, αν απαιτείται, εφόσον η μεταγενέστερη πληροφόρηση υποδεικνύει ότι η διάρκεια της περιόδου κατοχύρωσης διαφέρει από τις προηγούμενες εκτιμήσεις.
                              
                           
               Συναλλαγές που επιμετρώνται με αναφορά στην εύλογη αξία των παραχωρηθέντων συμμετοχικών τίτλων
         Ο προσδιορισμός της εύλογης αξίας των παραχωρηθέντων συμμετοχικών τίτλων
         
                     16
                  
                  
                     Για συναλλαγές που επιμετρώνται με αναφορά στην εύλογη αξία των παραχωρηθέντων συμμετοχικών τίτλων, η οντότητα θα επιμετρά την εύλογη αξία των συμμετοχικών τίτλων που παραχωρήθηκαν την ημερομηνία της επιμέτρησης, βάσει των αγοραίων τιμών, αν είναι διαθέσιμες, λαμβάνοντας υπόψη τους όρους και τις προϋποθέσεις της παραχώρησης εκείνων των συμμετοχικών τίτλων (σύμφωνα με τις απαιτήσεις των παραγράφων 19-22).
                  
               
                     17
                  
                  
                     Αν δεν είναι διαθέσιμες αγοραίες τιμές, η οντότητα θα εκτιμά την εύλογη αξία των παραχωρηθέντων συμμετοχικών τίτλων χρησιμοποιώντας μία τεχνική αποτίμησης για να εκτιμήσει την τιμή που θα είχαν εκείνοι οι συμμετοχικοί τίτλοι την ημερομηνία της επιμέτρησης σε μία συναλλαγή σε καθαρή εμπορική βάση μεταξύ δύο μερών που ενεργούν με τη θέλησή τους και με πλήρη γνώση των συνθηκών της αγοράς. Η τεχνική αποτίμησης θα είναι συνεπής με τις γενικά αποδεκτές μεθόδους αποτίμησης για την αποτίμηση χρηματοοικονομικών μέσων και θα ενσωματώνει κάθε παράγοντα και παραδοχή που θα λαμβανόταν υπόψη από μέρη που ενεργούν με τη θέλησή τους και με πλήρη γνώση των συνθηκών της αγοράς κατά τον καθορισμό της τιμής (σύμφωνα με τις απαιτήσεις των παραγράφων 19-22).
                  
               
                     18
                  
                  
                     Το Προσάρτημα Β περιέχει πρόσθετη καθοδήγηση για την επιμέτρηση της εύλογης αξίας των μετοχών και των μετοχικών δικαιωμάτων προαίρεσης, εστιάζοντας στους συγκεκριμένους όρους και στις προϋποθέσεις που αποτελούν κοινά χαρακτηριστικά των παραχωρήσεων μετοχών ή μετοχικών δικαιωμάτων προαίρεσης σε εργαζόμενους.
                  
               Χειρισμός των προϋποθέσεων της κατοχύρωσης
         
                     19
                  
                  
                     Μία παραχώρηση συμμετοχικών τίτλων μπορεί να εξαρτάται από την εκπλήρωση συγκεκριμένων προϋποθέσεων της κατοχύρωσης. Για παράδειγμα, μία παραχώρηση μετοχών ή μετοχικών δικαιωμάτων προαίρεσης σε έναν εργαζόμενο συνήθως εξαρτάται από την παραμονή του εργαζόμενου στην οντότητα για μία συγκεκριμένη χρονική περίοδο. Μπορεί να υπάρχουν όροι απόδοσης που πρέπει να εκπληρωθούν, όπως παραδείγματος χάρη την επίτευξη μιας συγκεκριμένης αύξησης των κερδών ή μιας συγκεκριμένης αύξησης στην τιμή των μετοχών της οντότητας. Οι προϋποθέσεις της κατοχύρωσης, εκτός από τις συνθήκες της αγοράς, δεν θα λαμβάνονται υπόψη κατά την εκτίμηση της εύλογης αξίας των μετοχών ή των μετοχικών δικαιωμάτων προαίρεσης κατά την ημερομηνία της επιμέτρησης. Αντίθετα, οι προϋποθέσεις της κατοχύρωσης θα λαμβάνονται υπόψη με την προσαρμογή του αριθμού των συμμετοχικών τίτλων που συμπεριλαμβάνονται στην επιμέτρηση του ποσού της συναλλαγής ώστε, τελικά, το ποσό που αναγνωρίζεται για τα αγαθά ή τις υπηρεσίες που λήφθηκαν ως αντάλλαγμα για τους συμμετοχικούς τίτλους να βασίζεται στον αριθμό των συμμετοχικών τίτλων που θα κατοχυρωθούν τελικά. Έτσι, σε αθροιστική βάση, κανένα ποσό δεν αναγνωρίζεται για αγαθά και υπηρεσίες που λήφθηκαν αν οι συμμετοχικοί τίτλοι που παραχωρήθηκαν δεν κατοχυρωθούν λόγω αδυναμίας εκπλήρωσης μιας προϋπόθεσης της κατοχύρωσης, π.χ., ο αντισυμβαλλόμενος δεν ολοκληρώνει μία καθορισμένη περίοδο υπηρεσίας ή ένας όρος απόδοσης δεν καλύπτεται, σύμφωνα με τις απαιτήσεις της παραγράφου 21.
                  
               
                     20
                  
                  
                     Για την εφαρμογή των απαιτήσεων της παραγράφου 19, η οντότητα θα αναγνωρίσει ένα ποσό για τα αγαθά και τις υπηρεσίες που λήφθηκαν κατά τη διάρκεια της περιόδου κατοχύρωσης βάσει της καλύτερης διαθέσιμης εκτίμησης του αριθμού των συμμετοχικών τίτλων που αναμένεται να κατοχυρωθεί και θα αναθεωρεί την εκτίμηση αυτή, αν απαιτείται, αν η μεταγενέστερη πληροφόρηση υποδεικνύει ότι ο αριθμός των συμμετοχικών τίτλων που αναμένεται να κατοχυρωθεί διαφέρει από τις προηγούμενες εκτιμήσεις. Κατά τη ημερομηνία της κατοχύρωσης, η οντότητα θα αναθεωρεί την εκτίμηση ώστε να ισούται με τον αριθμό των συμμετοχικών τίτλων που τελικά κατοχυρώθηκε, σύμφωνα με τις απαιτήσεις της παραγράφου 21.
                  
               
                     IFRS 221
                  
                  
                     Οι συνθήκες της αγοράς, όπως η επιδιωκόμενη τιμή μετοχής που ρυθμίζει την κατοχύρωση (η την δυνατότητα άσκησης), θα λαμβάνονται υπόψη κατά την εκτίμηση της εύλογης αξίας των παραχωρηθέντων συμμετοχικών τίτλων. Συνεπώς, για παραχωρήσεις συμμετοχικών τίτλων που διέπονται από συνθήκες της αγοράς, η οντότητα θα αναγνωρίζει τα αγαθά ή τις υπηρεσίες που λαμβάνονται από αντισυμβαλλόμενο που πληροί όλες τις υπόλοιπες προϋποθέσεις της κατοχύρωσης (π.χ., υπηρεσίες που λαμβάνονται από εργαζόμενο που παραμένει στην υπηρεσία για τον καθορισμένο διάστημα) ασχέτως αν πληρούνται ή όχι οι συνθήκες της αγοράς.
                  
               Χειρισμός της αυτόματης παραχώρησης επιπρόσθετων δικαιωμάτων προαίρεσης
         
                     22
                  
                  
                     Για δικαιώματα προαίρεσης με αυτόματη παραχώρηση επιπρόσθετων δικαιωμάτων προαίρεσης, η δυνατότητα αυτή δεν θα λαμβάνεται υπόψη κατά την εκτίμηση της εύλογης αξίας των παραχωρηθέντων δικαιωμάτων προαίρεσης κατά την ημερομηνία της επιμέτρησης. Αντίθετα, η δυνατότητα αυτόματης χορήγησης επιπρόσθετων δικαιωμάτων προαίρεσης θα αντιμετωπίζεται λογιστικά ως παραχώρηση νέου δικαιώματος προαίρεσης, όταν η δυνατότητα αυτή παραχωρείται μεταγενέστερα.
                  
               Μετά την ημερομηνία κατοχύρωσης
         
                     23
                  
                  
                     Έχοντας αναγνωρίσει τα αγαθά ή τις υπηρεσίες που λήφθηκαν σύμφωνα με τις παραγράφους 10-22 και μία αντίστοιχη αύξηση των ιδίων κεφαλαίων, η οντότητα δεν θα προβεί σε οποιαδήποτε άλλη προσαρμογή των συνολικών ιδίων κεφαλαίων μετά την ημερομηνία κατοχύρωσης. Για παράδειγμα, η οντότητα δεν θα αναστρέφει εκ των υστέρων το ποσό που αναγνωρίστηκε για υπηρεσίες που λήφθηκαν από εργαζόμενο, αν οι κατοχυρωμένοι συμμετοχικοί τίτλοι καταπέσουν αργότερα ή, στην περίπτωση των μετοχικών δικαιωμάτων προαίρεσης, τα δικαιώματα δεν ασκηθούν. Όμως, η διάταξη αυτή δεν εμποδίζει την οντότητα να διενεργήσει μία μεταφορά εντός των ιδίων κεφαλαίων, π.χ., μία μεταφορά από ένα στοιχείο των ιδίων κεφαλαίων σε ένα άλλο.
                  
               Αν η εύλογη αξία των συμμετοχικών τίτλων δεν μπορεί να εκτιμηθεί αξιόπιστα
         
                     24
                  
                  
                     Οι απαιτήσεις των παραγράφων 16-23 εφαρμόζονται όταν η οντότητα απαιτείται να επιμετρήσει μία συναλλαγή πληρωμής που βασίζεται στην αξία των μετοχών με αναφορά στην εύλογη αξία των παραχωρηθέντων συμμετοχικών τίτλων. Σε σπάνιες περιπτώσεις, η οντότητα μπορεί να αδυνατεί να εκτιμήσει αξιόπιστα την εύλογη αξία των συμμετοχικών τίτλων που παραχωρήθηκαν την ημερομηνία της επιμέτρησης, σύμφωνα με τις απαιτήσεις των παραγράφων 16-22. Αποκλειστικά σε αυτές τις σπάνιες περιπτώσεις, η οντότητα θα:
                     
                                 (α)
                              
                              
                                 επιμετρήσει τους συμμετοχικούς τίτλους στην εσωτερική αξία τους, αρχικά κατά την ημερομηνία που η οντότητα αποκτά τα αγαθά ή που ο αντισυμβαλλόμενος παρέχει την υπηρεσία και εν συνεχεία σε κάθε ημερομηνία αναφοράς και κατά την ημερομηνία του τελικού διακανονισμού, με αναγνώριση οποιασδήποτε μεταβολής της υποκειμενικής αξίας στα αποτελέσματα. Για παραχώρηση μετοχικών δικαιωμάτων προαίρεσης, η συμφωνία πληρωμής βάσει της αξίας των μετοχών διακανονίζεται τελικά όταν τα δικαιώματα ασκούνται, καταπίπτουν (π.χ., με τη λήξη της εργασιακής σχέσης) ή εκπνέουν (π.χ., με τη λήξη της διάρκειας του δικαιώματος προαίρεσης).
                              
                           
                                 (β)
                              
                              
                                 αναγνωρίσει τα αγαθά και τις υπηρεσίες που λήφθηκαν βάσει του αριθμού των συμμετοχικών τίτλων που τελικά κατοχυρώνονται ή (όπου εφαρμόζεται) ασκούνται τελικά. Για την εφαρμογή της απαίτησης αυτής σε μετοχικά δικαιώματα προαίρεσης, για παράδειγμα, η οντότητα θα αναγνωρίσει τα αγαθά ή τις υπηρεσίες που λήφθηκαν κατά τη διάρκεια της περιόδου κατοχύρωσης, αν υπάρχουν, σύμφωνα με τις παραγράφους 14 και 15, με εξαίρεση τις απαιτήσεις της παραγράφου 15(β) που αναφέρονται σε συνθήκες της αγοράς και δεν εφαρμόζονται. Το ποσό που αναγνωρίζεται για αγαθά ή υπηρεσίες που λήφθηκαν κατά τη διάρκεια της περιόδου κατοχύρωσης θα βασίζεται στον αριθμό των μετοχικών δικαιωμάτων προαίρεσης που αναμένεται να κατοχυρωθεί. Η οντότητα θα αναθεωρεί την εκτίμηση αυτή, αν απαιτείται, αν η μεταγενέστερη πληροφόρηση υποδείξει ότι ο αριθμός των μετοχικών δικαιωμάτων προαίρεσης που αναμένεται να κατοχυρωθεί διαφέρει από τις προηγούμενες εκτιμήσεις. Κατά τη ημερομηνία της κατοχύρωσης, η οντότητα θα αναθεωρεί την εκτίμηση ώστε να ισούται με τον αριθμό των συμμετοχικών τίτλων που τελικά κατοχυρώθηκε. Μετά την ημερομηνία της κατοχύρωσης, η οντότητα θα αντιλογίσει το ποσό που αναγνωρίστηκε για τα αγαθά ή τις υπηρεσίες που λήφθηκαν αν τα μετοχικά δικαιώματα προαίρεσης καταπέσουν αργότερα ή εκπνεύσουν με τη λήξη της διάρκειας του μετοχικού δικαιώματος προαίρεσης.
                              
                           
               
                     25
                  
                  
                     Αν η οντότητα εφαρμόσει την παράγραφο 24, δεν είναι απαραίτητο να εφαρμοστούν οι παράγραφοι 26-29, διότι κάθε τροποποίηση στους όρους και τις προϋποθέσεις βάσει των οποίων παραχωρήθηκαν οι συμμετοχικοί τίτλοι θα ληφθεί υπόψη κατά την εφαρμογή της μεθόδου της εσωτερικήςαξίας που παρατίθεται στην παράγραφο 24. Όμως, αν η οντότητα διακανονίσει μία παραχώρηση συμμετοχικών τίτλων στην οποία έχει εφαρμοστεί η παράγραφος 24:
                     
                                 (α)
                              
                              
                                 αν ο διακανονισμός λάβει χώρα κατά τη διάρκεια της περιόδου κατοχύρωσης, η οντότητα θα αντιμετωπίσει λογιστικά τον διακανονισμό ως μία επιτάχυνση της κατοχύρωσης και συνεπώς θα αναγνωρίσει αμέσως το ποσό που διαφορετικά θα είχε αναγνωριστεί για υπηρεσίες που λήφθηκαν κατά τα υπόλοιπο της περιόδου κατοχύρωσης.
                              
                           
                                 (β)
                              
                              
                                 κάθε πληρωμή κατά τον διακανονισμό θα αντιμετωπίζεται λογιστικά ως επαναγορά των συμμετοχικών τίτλων, ήτοι μειωτικά των ιδίων κεφαλαίων, εκτός από τον βαθμό που η πληρωμή υπερβαίνει την εσωτερική αξία των συμμετοχικών τίτλων, που επιμετράται κατά την ημερομηνία της επαναγοράς. Κάθε τέτοια υπέρβαση θα αναγνωρίζεται ως δαπάνη.
                              
                           
               IFRS 2Τροποποιήσεις στους όρους και τις προϋποθέσεις βάσει των οποίων παραχωρήθηκαν συμμετοχικοί τίτλοι, συμπεριλαμβανομένων των ακυρώσεων και των διακανονισμών
         
                     26
                  
                  
                     Μία οντότητα μπορεί να τροποποιήσει τους όρους και τις προϋποθέσεις βάσει των οποίων παραχωρήθηκαν οι συμμετοχικοί τίτλοι. Για παράδειγμα, μπορεί να μειώσει την τιμή άσκησης των δικαιωμάτων προαίρεσης που παραχωρήθηκαν σε εργαζόμενους (ήτοι να αναπροσαρμόσει τις τιμές των δικαιωμάτων προαίρεσης), αυξάνοντας την εύλογη αξία εκείνων των δικαιωμάτων προαίρεσης. Οι απαιτήσεις των παραγράφων 27-29 για τη λογιστική αντιμετώπιση των επιδράσεων των τροποποιήσεων εκφράζονται στα πλαίσια των συναλλαγών πληρωμής με εργαζόμενους που βασίζονται στην αξία των μετοχών. Όμως, οι απαιτήσεις θα εφαρμόζονται και σε συναλλαγές πληρωμής που βασίζονται στην αξία των μετοχών με μέρη εκτός από εργαζόμενους που επιμετρώνται με αναφορά στην εύλογη αξία των παραχωρηθέντων συμμετοχικών τίτλων. Στην τελευταία περίπτωση, κάθε αναφορά των παραγράφων 27-29 στην ημερομηνία παραχώρησης θα αναφέρεται στην ημερομηνία που η οντότητα αποκτά τα αγαθά ή που ο αντισυμβαλλόμενος παρέχει την υπηρεσία.
                  
               
                     27
                  
                  
                     Η οντότητα θα αναγνωρίσει, κατ’ελάχιστο, τις ληφθείσες υπηρεσίες στην εύλογη αξία της ημερομηνίας της παραχώρησης των παραχωρηθέντων συμμετοχικών τίτλων, εκτός αν οι συμμετοχικοί τίτλοι εκείνοι δεν κατοχυρωθούν λόγω αδυναμίας εκπλήρωσης κάποιου όρου κατοχύρωσης (εκτός από συνθήκη της αγοράς) που είχε καθοριστεί κατά την ημερομηνία της παραχώρησης. Αυτό ισχύει ασχέτως από τις τροποποιήσεις των όρων και των προϋποθέσεων βάσει των οποίων παραχωρήθηκαν οι συμμετοχικοί τίτλοι, ή της ακύρωσης ή του διακανονισμού εκείνης της παραχώρησης συμμετοχικών δικαιωμάτων. Επιπρόσθετα, η οντότητα θα αναγνωρίσει τις επιδράσεις των τροποποιήσεων που αυξάνουν την εύλογη αξία της συμφωνίας πληρωμής βάσει της αξίας των μετοχών ή που ωφελούν κατ’οποιονδήποτε άλλον τρόπο τον εργαζόμενο. Παρέχεται καθοδήγηση για την εφαρμογή της απαίτησης αυτής στο Προσάρτημα Β.
                  
               
                     28
                  
                  
                     Αν η οντότητα ακυρώσει ή διακανονίσει μία παραχώρηση συμμετοχικών τίτλων κατά τη διάρκεια της περιόδου κατοχύρωσης (εκτός από παραχώρηση που ακυρώνεται δια της κατάπτωσης όταν οι προϋποθέσεις της κατοχύρωσης δεν πληρούνται):
                     
                                 (α)
                              
                              
                                 η οντότητα θα αντιμετωπίσει λογιστικά την ακύρωση ή τον διακανονισμό ως μία επιτάχυνση της κατοχύρωσης και συνεπώς θα αναγνωρίσει αμέσως το ποσό που διαφορετικά θα είχε αναγνωριστεί για υπηρεσίες που λήφθηκαν κατά τα υπόλοιπο της περιόδου κατοχύρωσης.
                              
                           
                                 (β)
                              
                              
                                 κάθε καταβολή στον εργαζόμενο με την ακύρωση ή τον διακανονισμό της παραχώρησης θα αντιμετωπίζεται λογιστικά ως επαναγορά των συμμετοχικών δικαιωμάτων, ήτοι μειωτικά των ιδίων κεφαλαίων, εκτός από τον βαθμό που η καταβολή υπερβαίνει την εύλογη αξία των παραχωρηθέντων συμμετοχικών τίτλων, που επιμετρήθηκε κατά την ημερομηνία της επαναγοράς. Κάθε τέτοια υπέρβαση θα αναγνωρίζεται ως δαπάνη.
                              
                           
                                 (γ)
                              
                              
                                 Αν νέοι συμμετοχικοί τίτλοι παραχωρούνται στον εργαζόμενο και, κατά την ημερομηνία της παραχώρησης εκείνων των νέων συμμετοχικών τίτλων, η οντότητα εξατομικεύει τους νέους συμμετοχικούς τίτλους που παραχωρήθηκαν ως συμμετοχικούς τίτλους που αντικαθιστούν τους ακυρωθέντες συμμετοχικούς τίτλους, η οντότητα θα αντιμετωπίζει λογιστικά την παραχώρηση των συμμετοχικών τίτλων αντικατάστασης με τον ίδιο τρόπο όπως μία τροποποίηση της αρχικής παραχώρησης των συμμετοχικών τίτλων, σύμφωνα με την παράγραφο 27 και την καθοδήγηση του Προσαρτήματος Β. Η διαφορική εύλογη αξία που παραχωρείται είναι η διαφορά μεταξύ της εύλογης αξίας των συμμετοχικών τίτλων αντικατάστασης και της καθαρής εύλογης αξίας των ακυρωθέντων συμμετοχικών τίτλων, κατά την ημερομηνία παραχώρησης των συμμετοχικών τίτλων αντικατάστασης. Η καθαρή εύλογη αξία των ακυρωθέντων συμμετοχικών τίτλων είναι η εύλογη αξία τους, αμέσως πριν την ακύρωση, απομειωμένη κατά οποιαδήποτε καταβολή προς τον εργαζόμενο κατά την ακύρωση των συμμετοχικών τίτλων που αντιμετωπίζεται λογιστικά ως μείωση των ιδίων κεφαλαίων σύμφωνα με το (β) ανωτέρω. Αν η οντότητα δεν εξατομικεύσει νέους συμμετοχικούς τίτλους παραχωρηθέντες ως συμμετοχικούς τίτλους αντικατάστασης για τους ακυρωθέντες συμμετοχικούς τίτλους, η οντότητα θα αντιμετωπίζει λογιστικά εκείνους τους νέους συμμετοχικούς τίτλους ως νέα παραχώρηση συμμετοχικών τίτλων.
                              
                           
               
                     29
                  
                  
                     Αν η οντότητα επαναγοράσει κατοχυρωμένους συμμετοχικούς τίτλους, η πληρωμή στον εργαζόμενο θα αντιμετωπίζεται λογιστικά ως μείωση των ιδίων κεφαλαίων, εκτός από τον βαθμό που η πληρωμή υπερβαίνει την εύλογη αξία των συμμετοχικών τίτλων που επαναγοράστηκαν, όπως επιμετρήθηκαν κατά την ημερομηνία της επαναγοράς. Κάθε τέτοια υπέρβαση θα αναγνωρίζεται ως δαπάνη.
                  
               ΑΜΟΙΒΗ ΚΑΘΟΡΙΖΟΜΕΝΗ ΑΠΟ ΤΗΝ ΑΞΙΑ ΤΩΝ ΜΕΤΟΧΩΝ ΚΑΙ ΔΙΑΚΑΝΟΝΙΖΟΜΕΣ ΤΟΙΣ ΜΕΤΡΗΤΟΙΣ
         
                     30
                  
                  
                     
                        Για συναλλαγές πληρωμής καθοριζόμενες από της αξία των μετοχών και διακανονιζόμενες τοις μετρητοίς, η οντότητα θα επιμετρά τα αγαθά ή τις υπηρεσίες που αποκτά και την υποχρέωση που αναλαμβάνει στην εύλογη αξία της υποχρέωσης. Μέχρι τον διακανονισμό της υποχρέωσης, η οντότητα θα επιμετρά εκ νέου την εύλογη αξία της υποχρέωσης σε κάθε ημερομηνία αναφοράς και στην ημερομηνία του διακανονισμού, και κάθε μεταβολή της εύλογης αξία θα αναγνωρίζεται στα αποτελέσματα για την περίοδο.
                     
                  
               
                     31
                  
                  
                     Για παράδειγμα, η οντότητα μπορεί να παραχωρήσει δικαιώματα επί της υπεραξίας των μετοχών σε εργαζόμενους ως μέρος του πακέτου αμοιβών τους, σύμφωνα με την οποία οι εργαζόμενοι θα δικαιούνται μία μελλοντική πληρωμή τοις μετρητοίς (αντί ενός συμμετοχικού τίτλου), βάσει της αύξησης στην τιμή της μετοχής της οντότητας πέραν κάποιου καθορισμένου επιπέδου σε καθορισμένο χρονικό διάστημα. Η οντότητα μπορεί να παραχωρήσει στους εργαζόμενους το δικαίωμα να λάβουν μία μελλοντική αμοιβή τοις μετρητοίς παραχωρώντας τους το δικαίωμα σε μετοχές (συμπεριλαμβανομένων των μετοχών που θα εκδοθούν με την άσκηση των μετοχικών δικαιωμάτων προαίρεσης) που είναι εξοφλητέες, είτε υποχρεωτικά (π.χ., με τη λήξη της εργασιακής σχέσης) είτε κάτ’επιλογή του εργαζόμενου.
                  
               
                     IFRS 232
                  
                  
                     Η οντότητα θα αναγνωρίσει τις υπηρεσίες που λήφθηκαν και μία υποχρέωση να εξοφλήσει τις υπηρεσίες αυτές, καθώς οι εργαζόμενοι παρέχουν τις υπηρεσίες. Για παράδειγμα, κάποια δικαιώματα επί της υπεραξίας των μετοχών κατοχυρώνονται αμέσως και συνεπώς δεν απαιτείται από τους εργαζόμενους να συμπληρώσουν μία καθορισμένη περίοδο υπηρεσίας προτού αποκτήσουν το δικαίωμα να λάβουν την αμοιβή τοις μετρητοίς. Εν απουσία αποδείξεων περί του αντιθέτου, η οντότητα θα θεωρεί ότι οι υπηρεσίες που προσφέρθηκαν από τους εργαζόμενους ως αντάλλαγμα για τα δικαιώματα επί της υπεραξίας των μετοχών έχουν ληφθεί. Έτσι, η οντότητα θα αναγνωρίζει αμέσως τις υπηρεσίες που λήφθηκαν και μία υποχρέωση να τις εξοφλήσει. Αν τα δικαιώματα επί της υπεραξίας των μετοχών δεν κατοχυρώνονται έως ότου οι εργαζόμενοι έχουν συμπληρώσει μία καθορισμένη περίοδο υπηρεσίας, η οντότητα θα αναγνωρίσει τις υπηρεσίες που λήφθηκαν και μία υποχρέωση να τις εξοφλήσει, καθώς οι εργαζόμενοι παρέχουν τις υπηρεσίες τους κατά την περίοδο εκείνη.
                  
               
                     33
                  
                  
                     Η υποχρέωση θα επιμετράται, αρχικά και σε κάθε ημερομηνία αναφοράς μέχρι την τελική ρύθμιση, στην εύλογη αξία των δικαιωμάτων επί της υπεραξίας των μετοχών, με την εφαρμογή υποδείγματος αποτίμησης δικαιωμάτων προαίρεσης, λαμβάνοντας υπόψη τους όρους και τις προϋποθέσεις βάσει των οποίων παραχωρήθηκαν τα δικαιώματα επί της υπεραξίας των μετοχών και την έκταση που οι εργαζόμενοι έχουν παράσχει υπηρεσίες μέχρι τότε.
                  
               ΑΜΟΙΒΕΣ ΠΟΥ ΒΑΣΙΖΟΝΤΑΙ ΣΤΗΝ ΑΞΙΑ ΤΩΝ ΜΕΤΟΧΩΝ ΜΕ ΕΝΑΛΛΑΚΤΙΚΟΥΣ ΤΡΟΠΟΥΣ ΠΛΗΡΩΜΗΣ ΑΝΤΙ ΤΟΙΣ ΜΕΤΡΗΤΟΙΣ
         
                     34
                  
                  
                     
                        Για αμοιβές που βασίζονται στην αξία των μετοχών για τις οποίες οι όροι της συμφωνίας παρέχουν είτε στην οντότητα είτε στον αντισυμβαλλόμενο την επιλογή να ρυθμιστεί η πληρωμή από την οντότητα είτε τοις μετρητοίς (ή με άλλα περιουσιακά στοιχεία) είτε με την έκδοση συμμετοχικών τίτλων, η οντότητα θα αντιμετωπίσει λογιστικά τη συναλλαγή ή τα συστατικά στοιχεία της συναλλαγής, ως αμοιβή καθοριζόμενη από την αξία της μετοχής και διακανονιζόμενη τοις μετρητοίς αν, και στην έκταση που, έχει αναλάβει υποχρέωση να ρυθμίσει τη οφειλή τοις μετρητοίς ή με άλλα περιουσιακά στοιχεία ή ως αμοιβή που βασίζεται στην αξία των μετοχών και διακανονίζεται με συμμετοχικούς τίτλους, αν και στην έκταση που, δεν έχει αναληφθεί τέτοια υποχρέωση.
                     
                  
               Αμοιβές που βασίζονται στην αξία των μετοχών των οποίων οι όροι παρέχουν στον αντισυμβαλλόμενο επιλογή για τον διακανονισμό
         
                     35
                  
                  
                     Αν η οντότητα έχει δώσει στον αντισυμβαλλόμενο το δικαίωμα να επιλέξει αν μία αμοιβή που βασίζεται στην αξία των μετοχών θα διακανονιστεί τοις μετρητοίς (3) ή με την έκδοση συμμετοχικών τίτλων, η οντότητα έχει παραχωρήσει ένα σύνθετο χρηματοοικονομικό μέσο, που εμπεριέχει ένα στοιχείο υποχρέωσης (ήτοι το δικαίωμα του αντισυμβαλλόμενου να απαιτήσει πληρωμή τοις μετρητοίς) και ένα στοιχείο των ιδίων κεφαλαίων (ήτοι το δικαίωμα του αντισυμβαλλόμενου να απαιτήσει διακανονισμό με συμμετοχικούς τίτλους αντί τοις μετρητοίς). Για συναλλαγές με μέρη που δεν είναι εργαζόμενοι της οντότητας, όπου η εύλογη αξία των αγαθών ή των υπηρεσιών που λήφθηκαν επιμετράται άμεσα, η οντότητα θα επιμετρά το στοιχείο των ιδίων κεφαλαίων του σύνθετου χρηματοοικονομικού μέσου ως τη διαφορά μεταξύ της εύλογης αξίας των αγαθών ή των υπηρεσιών που λήφθηκαν και της εύλογης αξίας του στοιχείου της υποχρέωσης, κατά την ημερομηνία που τα αγαθά ή οι υπηρεσίες λήφθηκαν.
                  
               
                     36
                  
                  
                     Για άλλες συναλλαγές, συμπεριλαμβανομένων των συναλλαγών με εργαζόμενους, η οντότητα θα επιμετρά την εύλογη αξία του σύνθετου χρηματοοικονομικού μέσου την ημερομηνία της επιμέτρησης, λαμβάνοντας υπόψη τους όρους και τις προϋποθέσεις βάσει των οποίων τα δικαιώματα για μετρητά ή συμμετοχικούς τίτλους παραχωρήθηκαν.
                  
               
                     37
                  
                  
                     Για την εφαρμογή της παραγράφου 36, η οντότητα θα επιμετρά πρώτα την εύλογη αξία του στοιχείου της υποχρέωσης και στη συνέχεια την εύλογη αξία του στοιχείου των ιδίων κεφαλαίων – λαμβάνοντας υπόψη ότι ο αντισυμβαλλόμενος πρέπει να χάσει το δικαίωμα να λάβει μετρητά για να λάβει τον συμμετοχικό τίτλο. Η εύλογη αξία του σύνθετου χρηματοοικονομικού μέσου είναι το άθροισμα των εύλογων αξιών των δύο συστατικών στοιχείων. Όμως, οι αμοιβέςπου βασίζονται στην αξία των μετοχών στις οποίες ο αντισυμβαλλόμενος έχει το δικαίωμα να επιλέξει τον διακανονισμό είναι συχνά δομημένες ώστε η εύλογη αξία της μιας επιλογής να είναι ίδια με της άλλης. Για παράδειγμα, ο αντισυμβαλλόμενος μπορεί να έχει το δικαίωμα να επιλέξει ανάμεσα σε μετοχικά δικαιώματα προαίρεσης ή δικαιώματα επί της υπεραξίας των μετοχών που διακανονίζονται τοις μετρητοίς. Σε τέτοιες περιπτώσεις, η εύλογη αξία του στοιχείου των ιδίων κεφαλαίων είναι μηδενική και συνεπώς η εύλογη αξία του σύνθετου χρηματοοικονομικού μέσου είναι ίδια με την εύλογη αξία του στοιχείου της υποχρέωσης. Αντιθέτως, αν οι εύλογες αξίες των επιλογών διακανονισμού διαφέρουν, η εύλογη αξία τους στοιχείου των ιδίων κεφαλαίων θα είναι μεγαλύτερη του μηδενός, οπότε η εύλογη αξία του σύνθετου χρηματοοικονομικού μέσου θα είναι μεγαλύτερη της εύλογης αξίας του στοιχείου της υποχρέωσης.
                  
               
                     38
                  
                  
                     Η οντότητα θα λογιστικοποιεί ξεχωριστά τα αγαθά ή τις υπηρεσίες που λαμβάνει ή αποκτά ανάλογα με κάθε συστατικό στοιχείου του σύνθετου χρηματοοικονομικού μέσου. Για το στοιχείο της υποχρέωσης, η οντότητα θα αναγνωρίζει τα αποκτηθέντα αγαθά ή υπηρεσίες και μία υποχρέωση να εξοφλήσει εκείνα τα αγαθά ή υπηρεσίες, καθώς ο αντισυμβαλλόμενος προμηθεύει τα αγαθά ή παρέχει υπηρεσίες, σύμφωνα με τις απαιτήσεις που εφαρμόζονται σε αμοιβές καθορισμένες από την αξία της μετοχής και διακανονιζόμενες τοις μετρητοίς. Για το στοιχείο των ιδίων κεφαλαίων (αν υπάρχει), η οντότητα θα αναγνωρίζει τα αγαθά ή τις υπηρεσίες που λήφθηκαν και μία αύξηση των ιδίων κεφαλαίων, καθώς ο αντισυμβαλλόμενος προμηθεύει τα αγαθά ή παρέχει τις υπηρεσίες, σύμφωνα με τις απαιτήσεις που εφαρμόζονται σε αμοιβές που καθορίζονται από την αξία της μετοχής και διακανονίζεται με συμμετοχικούς τίτλους.
                  
               
                     IFRS 239
                  
                  
                     Η οντότητα θα επαναμετρήσει την υποχρέωση στην εύλογη αξία της, κατά την ημερομηνία του διακανονισμού. Αν η οντότητα διακανονίσει με την έκδοση συμμετοχικών τίτλων αντί να πληρώσει τοις μετρητοίς, η υποχρέωση θα μεταφερθεί απευθείας στα ίδια κεφάλαια, ως αντάλλαγμα για τους συμμετοχικούς τίτλους που εκδόθηκαν.
                  
               
                     40
                  
                  
                     Αν η οντότητα διακανονίσει τοις μετρητοίς αντί να εκδώσει συμμετοχικούς τίτλους, η πληρωμή αυτή θα χρησιμοποιηθεί για την πλήρη εξόφληση της υποχρέωσης. Κάθε στοιχείο των ιδίων κεφαλαίων που έχει αναγνωριστεί προηγουμένως θα παραμείνει στα ίδια κεφάλαια. Με την επιλογή να λάβει μετρητά, ο αντισυμβαλλόμενος παραιτήθηκε από το δικαίωμα να λάβει συμμετοχικούς τίτλους. Όμως, η απαίτηση αυτή δεν εμποδίζει την οντότητα να διενεργήσει μία μεταφορά εντός των ιδίων κεφαλαίων, π.χ., μία μεταφορά από ένα στοιχείο των ιδίων κεφαλαίων σε ένα άλλο.
                  
               Αμοιβές που βασίζονται στην αξία των μετοχών των οποίων οι όροι παρέχουν στην οντότητα επιλογή για τον διακανονισμό
         
                     41
                  
                  
                     Για συναλλαγή πληρωμής που βασίζεται στην αξία των μετοχών στην οποία οι όροι της συμφωνίας παρέχουν στην οντότητα την επιλογή να διακανονίσει τοις μετρητοίς ή με την έκδοση συμμετοχικών τίτλων, η οντότητα θα προσδιορίσει αν έχει παρούσα δέσμευση να διακανονίσει τοις μετρητοίς και θα αντιμετωπίσει λογιστικά τη αμοιβή που βασίζεται στην αξία των μετοχών αναλόγως. Η οντότητα έχει παρούσα δέσμευση να διακανονίσει τοις μετρητοίς αν η επιλογή του διακανονισμού με συμμετοχικούς τίτλους στερείται εμπορικής ουσίας (π.χ., επειδή η έκδοση μετοχών από την οντότητα απαγορεύεται νομικά) ή η οντότητα διακανονίζει τοις μετρητοίς βάσει πρακτικής παρελθόντος ή δεδηλωμένης πολιτικής ή διακανονίζει συνήθως τοις μετρητοίς όταν ο αντισυμβαλλόμενος ζητά διακανονισμό τοις μετρητοίς.
                  
               
                     42
                  
                  
                     Αν η οντότητα έχει παρούσα δέσμευση να διακανονίσει τοις μετρητοίς, θα αντιμετωπίσει λογιστικά τη συναλλαγή σύμφωνα με τις απαιτήσεις των παραγράφων 30-33 για αμοιβές καθορισμένες από την αξία των μετοχών και διακανονιζόμενες τοις μετρητοίς.
                  
               
                     43
                  
                  
                     Αν δεν υπάρχει τέτοια δέσμευση, η οντότητα θα αντιμετωπίσει λογιστικά τη συναλλαγή σύμφωνα με τις απαιτήσεις των παραγράφων 10-29 για αμοιβές που καθορίζονται από την αξία της μετοχής και διακανονίζονται με συμμετοχικούς τίτλους. Κατά τον διακανονισμό:
                     
                                 (α)
                              
                              
                                 αν η οντότητα επιλέξει να διακανονίσει τοις μετρητοίς, η πληρωμή της μετρητοίς θα αντιμετωπιστεί λογιστικά ως επαναγορά συμμετοχικού δικαιώματος, ήτοι μειωτικά των ιδίων κεφαλαίων, με εξαίρεση τις επισημάνσεις της (γ) κατωτέρω.
                              
                           
                                 (β)
                              
                              
                                 Αν η οντότητα επιλέξει να διακανονίσει με την έκδοση συμμετοχικών τίτλων, δεν απαιτείται περαιτέρω λογιστική αντιμετώπιση (εκτός από τη μεταφορά από ένα στοιχείο των ιδίων κεφαλαίων σε ένα άλλο, αν απαιτείται), εκτός από τις επισημάνσεις της (γ) κατωτέρω.
                              
                           
                                 (γ)
                              
                              
                                 Αν η οντότητα επιλέξει την επιλογή διακανονισμού με την υψηλότερη εύλογη αξία την ημερομηνία του διακανονισμού, η οντότητα θα αναγνωρίσει μία επιπρόσθετη δαπάνη για την υπερβάλλουσα αξία που δόθηκε, ήτοι τη διαφορά μεταξύ των μετρητών που καταβλήθηκαν και της εύλογης αξίας των συμμετοχικών τίτλων που θα είχαν εκδοθεί σε διαφορετική περίπτωση ή τη διαφορά μεταξύ της εύλογης αξίας των συμμετοχικών τίτλων που εκδόθηκαν και των μετρητών που θα είχαν καταβληθεί σε διαφορετική περίπτωση, αναλόγως.
                              
                           
               ΓΝΩΣΤΟΠΟΙΗΣΕΙΣ
         
                     44
                  
                  
                     
                        Η οντότητα θα γνωστοποιεί πληροφορίες που επιτρέπουν στους χρήστες των οικονομικών καταστάσεων να κατανοήσουν τη φύση και την έκταση των συμφωνιών για αμοιβές που βασίζονται στην αξία των μετοχών που υφίσταντο κατά τη διάρκεια της περιόδου.
                     
                  
               
                     45
                  
                  
                     Για την εφαρμογή της αρχής της παραγράφου 44, η οντότητα θα γνωστοποιεί τουλάχιστον τα ακόλουθα:
                     
                                 (α)
                              
                              
                                 Μία περιγραφή της συμφωνίας αμοιβής που βασίζεται στην αξία των μετοχών που υπήρχε σε οποιαδήποτε στιγμή κατά τη διάρκεια της περιόδου, συμπεριλαμβανομένων των γενικών όρων και προϋποθέσεων κάθε συμφωνίας, όπως είναι οι απαιτήσεις για την κατοχύρωση, η μέγιστη διάρκεια των παρεχόμενων δικαιωμάτων προαίρεσης και ο τρόπος διακανονισμού (ήτοι τοις μετρητοίς ή με συμμετοχικούς τίτλους). Μία οντότητα με ουσιαστικά παρόμοιους τύπους συμφωνιών πληρωμής που βασίζονται στην αξία των μετοχών μπορεί να συγκεντρώσει τις πληροφορίες αυτές, εκτός αν απαιτείται ξεχωριστή γνωστοποίηση κάθε συμφωνίας για την κάλυψη της αρχής της παραγράφου 44.
                              
                           
                                 (β)
                              
                              
                                 τον αριθμό και τις σταθμισμένες μέσες τιμές άσκησης των μετοχικών δικαιωμάτων προαίρεσης για κάθε μία από τις ακόλουθες ομάδες δικαιωμάτων προαίρεσης:
                                 
                                             (i)
                                          
                                          
                                             ανεξόφλητες κατά την αρχή της περιόδου,
                                          
                                       
                                             (ii)
                                          
                                          
                                             παραχωρηθείσες κατά τη διάρκεια της περιόδου,
                                          
                                       
                                             (iii)
                                          
                                          
                                             που έχουν καταπέσει κατά τη διάρκεια της περιόδου,
                                          
                                       
                                             IFRS 2(iν)
                                          
                                          
                                             ασκηθείσες κατά τη διάρκεια της περιόδου,
                                          
                                       
                                             (v)
                                          
                                          
                                             που έχουν εκπνεύσει κατά τη διάρκεια της περιόδου,
                                          
                                       
                                             (vi)
                                          
                                          
                                             ανεξόφλητες κατά το τέλος της περιόδου
                                             και
                                          
                                       
                                             (νii)
                                          
                                          
                                             που μπορούν να ασκηθούν στο τέλος της περιόδου.
                                          
                                       
                           
                                 (γ)
                              
                              
                                 για μετοχικά δικαιώματα προαίρεσης που ασκήθηκαν κατά τη διάρκεια της περιόδου, τη σταθμισμένη μέση τιμή της μετοχής κατά την ημερομηνία της άσκησης. Αν ασκήθηκαν δικαιώματα προαίρεσης σε τακτική βάση κατά τη διάρκεια της περιόδου, η οντότητα μπορεί να επιλέξει να γνωστοποιήσει τη μέση σταθμισμένη τιμή των μετοχών κατά τη διάρκεια της περιόδου.
                              
                           
                                 (δ)
                              
                              
                                 για ανεξόφλητα δικαιώματα προαίρεσης κατά το τέλος της περιόδου, το φάσμα των τιμών άσκησης και τη σταθμισμένη μέση συμβατική διάρκεια. Αν το φάσμα των τιμών άσκησης είναι ευρύ, τα ανεξόφλητα δικαιώματα προαίρεσης θα χωριστούν σε φάσματα που βοηθούν στην εκτίμηση του αριθμού των επιπλέον μετοχών και τού χρόνου που δύνανται να εκδοθούν και των μετρητών που δύνανται να ληφθούν με την άσκηση αυτών των δικαιωμάτων προαίρεσης.
                              
                           
               
                     46
                  
                  
                     
                        Η οντότητα θα γνωστοποιεί πληροφορίες που επιτρέπουν στους χρήστες των οικονομικών καταστάσεων να κατανοήσουν πως προσδιορίστηκε η εύλογη αξία των αγαθών ή υπηρεσιών που λήφθηκαν ή των συμμετοχικών τίτλων που παραχωρήθηκαν, κατά τη διάρκεια της περιόδου.
                     
                  
               
                     47
                  
                  
                     Αν η οντότητα έχει επιμετρήσει την εύλογη αξία των αγαθών ή υπηρεσιών που λήφθηκαν ως αντάλλαγμα για τους συμμετοχικούς τίτλους της οντότητας έμμεσα, με αναφορά στην εύλογη αξία των παραχωρηθέντων συμμετοχικών τίτλων, η οντότητα θα γνωστοποιήσει κατ’ελάχιστο τα ακόλουθα προκειμένου να καλύψει την αρχή της παραγράφου 46:
                     
                                 (α)
                              
                              
                                 για μετοχικά δικαιώματα προαίρεσης που παραχωρήθηκαν κατά τη διάρκεια της περιόδου, τη σταθμισμένη μέση εύλογη αξία εκείνων των δικαιωμάτων προαίρεσης κατά την ημερομηνία της επιμέτρησης και πληροφορίες για τον τρόπο επιμέτρησης εκείνης της εύλογης αξίας, που περιλαμβάνουν:
                                 
                                             (i)
                                          
                                          
                                             το υπόδειγμα αποτίμησης δικαιωμάτων προαίρεσης και τα δεδομένα που χρησιμοποιήθηκαν, συμπεριλαμβανομένης της σταθμισμένης μέσης τιμής μετοχής, της τιμής άσκησης, της αναμενόμενης μεταβλητότητας, της διάρκειας του δικαιώματος προαίρεσης, τα αναμενόμενα μερίσματα, το επιτόκιο ελευθέρου κινδύνου και άλλα δεδομένα που χρησιμοποιήθηκαν, συμπεριλαμβανομένης της μεθόδου που χρησιμοποιήθηκε και των παραδοχών για την ενσωμάτωση της αναμενόμενης πρόωρης άσκησης,
                                          
                                       
                                             (ii)
                                          
                                          
                                             πως υπολογίστηκε η αναμενόμενη μεταβλητότητα, συμπεριλαμβανομένης μιας εξήγησης του βαθμού που η αναμενόμενη μεταβλητότητα βασίστηκε στην ιστορική μεταβλητότητα
                                             και
                                          
                                       
                                             (iii)
                                          
                                          
                                             αν και πως οποιαδήποτε άλλα χαρακτηριστικά της παραχώρησης δικαιωμάτων προαίρεσης ενσωματώθηκαν στην εύλογη αξία, όπως μία συνθήκη της αγοράς.
                                          
                                       
                           
                                 (β)
                              
                              
                                 για άλλα συμμετοχικά δικαιώματα που παραχωρήθηκαν κατά τη διάρκεια της περιόδου (εκτός από μετοχικά δικαιώματα προαίρεσης), τη σταθμισμένη μέση εύλογη αξία και τον αριθμό εκείνων των συμμετοχικών τίτλων κατά την ημερομηνία της επιμέτρησης και πληροφορίες για τον τρόπο επιμέτρησης εκείνης της εύλογης αξίας, που περιλαμβάνουν:
                                 
                                             (i)
                                          
                                          
                                             αν η εύλογη αξία δεν επιμετρήθηκε βάσει μιας παρατηρήσιμης αγοραίας τιμής, πως προσδιορίστηκε,
                                          
                                       
                                             (ii)
                                          
                                          
                                             αν και πως τα αναμενόμενα μερίσματα ενσωματώθηκαν στην επιμέτρηση της εύλογης αξίας
                                             και
                                          
                                       
                                             (iii)
                                          
                                          
                                             αν και πως οποιαδήποτε άλλα χαρακτηριστικά των παραχωρηθέντων συμμετοχικών τίτλων ενσωματώθηκαν στην επιμέτρηση της εύλογης αξίας.
                                          
                                       
                           
                                 (γ)
                              
                              
                                 για συμφωνίες αμοιβών που βασίζονται στην αξία των μετοχών που τροποποιήθηκαν κατά τη διάρκεια της περιόδου:
                                 
                                             (i)
                                          
                                          
                                             μία επεξήγηση των τροποποιήσεων αυτών,
                                          
                                       
                                             IFRS 2(ii)
                                          
                                          
                                             τη διαφορική εύλογη αξία που παραχωρήθηκε (ως αποτέλεσμα των τροποποιήσεων αυτών)
                                             και
                                          
                                       
                                             (iii)
                                          
                                          
                                             πληροφορίες για το πως η διαφορική εύλογη αξία που παραχωρήθηκε επιμετρήθηκε, με συνέπεια προς τις απαιτήσεις που παρατίθενται στις παραγράφους (α) και (β) ανωτέρω, όπου εφαρμόζονται.
                                          
                                       
                           
               
                     48
                  
                  
                     Αν η οντότητα έχει επιμετρήσει άμεσα την εύλογη αξία των αγαθών ή των υπηρεσιών που λήφθηκαν κατά τη διάρκεια της περιόδου, η οντότητα θα γνωστοποιεί πως εκείνη η εύλογη αξία προσδιορίστηκε, ήτοι αν η εύλογη αξία επιμετρήθηκε σε αγοραία τιμή για εκείνα τα αγαθά ή τις υπηρεσίες.
                  
               
                     49
                  
                  
                     Αν η οντότητα έχει αποδείξει το αβάσιμο της εκδοχής της παραγράφου 13, θα γνωστοποιεί το γεγονός αυτό εξηγώντας γιατί η εκδοχή αποδείχθηκε ως αβάσιμη.
                  
               
                     50
                  
                  
                     
                        Η οντότητα θα γνωστοποιεί πληροφορίες που επιτρέπουν στους χρήστες των οικονομικών καταστάσεων να κατανοήσουν την επίδραση των συναλλαγών πληρωμής που βασίζονται στην αξία των μετοχών στα αποτελέσματα της οντότητας για την περίοδο και στην οικονομική θέση της.
                     
                  
               
                     51
                  
                  
                     Για την εφαρμογή της αρχής της παραγράφου 50, η οντότητα θα γνωστοποιεί τουλάχιστον τα ακόλουθα:
                     
                                 (α)
                              
                              
                                 τη συνολική δαπάνη που αναγνωρίστηκε για την περίοδο που προέκυψε από συναλλαγές πληρωμής που βασίζονται στην αξία των μετοχών στις οποίες τα αγαθά ή οι υπηρεσίες που λήφθηκαν δεν πληρούσαν τις προϋποθέσεις για αναγνώριση ως περιουσιακά στοιχεία και συνεπώς αναγνωρίστηκαν άμεσα ως δαπάνη, συμπεριλαμβανομένης της ιδιαίτερης γνωστοποίησης εκείνου του τμήματος της συνολικής δαπάνης που προκύπτει από συναλλαγές που αντιμετωπίστηκαν λογιστικά ως αμοιβές που καθορίζονται από την αξία της μετοχής και διακανονίζονται με συμμετοχικούς τίτλους,
                              
                           
                                 (β)
                              
                              
                                 για υποχρεώσεις που απορρέουν από αμοιβές που βασίζονται στην αξία των μετοχών:
                                 
                                             (i)
                                          
                                          
                                             τη συνολική λογιστική αξία στη λήξη της περιόδου
                                             και
                                          
                                       
                                             (ii)
                                          
                                          
                                             τη συνολική εσωτερικήαξία στο τέλος της περιόδου για υποχρεώσεις, το δικαίωμα του αντισυμβαλλόμενου σε μετρητά ή άλλα περιουσιακά στοιχεία επί των οποίων είχε κατοχυρωθεί μέχρι το τέλος της περιόδου (ήτοι κατοχυρωμένα δικαιώματα επί της υπεραξίας των μετοχών).
                                          
                                       
                           
               
                     52
                  
                  
                     Αν η πληροφόρηση που απαιτείται από το παρόν Δ.Π.Χ.Π. δεν πληροί τις αρχές των παραγράφων 44, 46 και 50, η οντότητα θα γνωστοποιεί τις πρόσθετες πληροφορίες που απαιτούνται για την εκπλήρωσή τους.
                  
               ΜΕΤΑΒΑΤΙΚΕΣ ΔΙΑΤΑΞΕΙΣ
         
                     53
                  
                  
                     Για αμοιβές που καθορίζονται από την αξία της μετοχής και διακανονίζεται με συμμετοχικούς τίτλους, η οντότητα θα εφαρμόζει το παρόν Δ.Π.Χ.Π. σε μετοχές, μετοχικά δικαιώματα προαίρεσης ή άλλους συμμετοχικούς τίτλους που παραχωρήθηκαν μετά τις 7 Νοεμβρίου 2002 και δεν είχαν κατοχυρωθεί μέχρι την ημερομηνία έναρξης ισχύος του παρόντος Δ.Π.Χ.Π.
                  
               
                     54
                  
                  
                     Η οντότητα ενθαρρύνεται, αλλά δεν υποχρεούται να εφαρμόσει το παρόν Δ.Π.Χ.Π. σε άλλες παραχωρήσεις συμμετοχικών τίτλων αν η οντότητα έχει ανακοινώσει δημόσια την εύλογη αξία εκείνων των συμμετοχικών τίτλων, προσδιοριζόμενη κατά την ημερομηνία της επιμέτρησης.
                  
               
                     55
                  
                  
                     Για κάθε παραχώρηση συμμετοχικών τίτλων στην οποία εφαρμόζεται το παρόν Δ.Π.Χ.Π., η οντότητα θα επαναδιατυπώσει τη συγκριτική πληροφόρηση και, όπου εφαρμόζεται, θα προσαρμόσει το υπόλοιπο έναρξης των κερδών εις νέον για τη νωρίτερη παρουσιαζόμενη περίοδο.
                  
               
                     56
                  
                  
                     Για κάθε παραχώρηση συμμετοχικών δικαιωμάτων στην οποία δεν έχει εφαρμοστεί το παρόν Δ.Π.Χ.Π. (ήτοι σε συμμετοχικούς τίτλους που παραχωρήθηκαν την ή πριν τις 7 Νοεμβρίου 2002), η οντότητα θα γνωστοποιήσει μολαταύτα τις πληροφορίες που απαιτούνται από τις παραγράφους 44 και 45.
                  
               
                     57
                  
                  
                     Αν, μετά την ημερομηνία έναρξης ισχύος του Δ.Π.Χ.Π., η οντότητα τροποποιήσει τους όρους και τις προϋποθέσεις μιας παραχώρησης συμμετοχικών τίτλων στην οποία δεν έχει εφαρμοστεί το παρόν Δ.Π.Χ.Π., η οντότητα θα εφαρμόσει μολαταύτα τις παραγράφους 26-29 για να λογιστικοποιήσει οποιεσδήποτε τέτοιες τροποποιήσεις.
                  
               
                     IFRS 258
                  
                  
                     Για υποχρεώσεις που απορρέουν από αμοιβές που βασίζονται στην αξία της μετοχής που υφίστανται κατά την ημερομηνία έναρξης ισχύος του παρόντος Δ.Π.Χ.Π., η οντότητα θα εφαρμόσει το Δ.Π.Χ.Π. αναδρομικά. Για τις υποχρεώσεις αυτές, η οντότητα θα επαναδιατυπώσει τη συγκριτική πληροφόρηση, συμπεριλαμβανομένης της προσαρμογής του υπολοίπου έναρξης των κερδών εις νέον για τη νωρίτερη παρουσιαζόμενη περίοδο για την οποία έχει επαναδιατυπωθεί τη συγκριτική πληροφόρηση, με την εξαίρεση ότι η οντότητα δεν υποχρεούται να επαναδιατυπώσει συγκριτική πληροφόρηση στο βαθμό που η πληροφόρηση αυτή σχετίζεται με περίοδο ή ημερομηνία που είναι προγενέστερη της 7ης Νοεμβρίου 2002.
                  
               
                     59
                  
                  
                     Η οντότητα ενθαρρύνεται, άλλα δεν υποχρεούταινα εφαρμόσει αναδρομικά το Δ.Π.Χ.Π. σε άλλες υποχρεώσεις που απορρέουν από συναλλαγές πληρωμής που βασίζονται στην αξία των μετοχών, για παράδειγμα, σε υποχρεώσεις που ρυθμίστηκαν κατά τη διάρκεια μιας περιόδου για την οποία είχε παρουσιαστεί συγκριτική πληροφόρηση.
                  
               ΗΜΕΡΟΜΗΝΙΑ ΕΝΑΡΞΗΣ ΙΣΧΥΟΣ
         
                     60
                  
                  
                     Η οντότητα θα εφαρμόσει το Δ.Π.Χ.Π. αυτό για ετήσιες λογιστικές περιόδους που ξεκινούν την ή μετά την 1η Ιανουαρίου 2005. Η νωρίτερη εφαρμογή ενθαρρύνεται. Αν η οντότητα εφαρμόσει αυτό το Δ.Π.Χ.Π. για λογιστικές περιόδους που αρχίζουν πριν την 1η Ιανουαρίου 2005, αυτό το γεγονός πρέπει να γνωστοποιείται.
                  
               
            (1)  Το παρόν Δ.Π.Χ.Π. χρησιμοποιεί τη φράση «με αναφορά στην» αντί «στην» διότι η συναλλαγή τελικά επιμετράται πολλαπλασιάζοντας την εύλογη αξία των παραχωρηθέντων συμμετοχικών τίτλων, κατά την ημερομηνία που καθορίζεται στην παράγραφο 11 ή 13 (όποια είναι εφαρμοστέα), με τον αριθμό των συμμετοχικών τίτλων που κατοχυρώνονται, καθώς εξηγείται στην παράγραφο 19.
         
            (2)  Στο υπόλοιπο Δ.Π.Χ.Π., κάθε αναφορά σε εργαζόμενους θα περιλαμβάνει και άλλους που παρέχουν παρόμοιες υπηρεσίες.
         
            (3)  Στις παραγράφους 35-43, κάθε αναφορά σε μετρητά περιλαμβάνει και τα λοιπά περιουσιακά στοιχεία της οντότητας.
         
            ΠΡΟΣΑΡΤΗΜΑ Α
            Καθορισμένοι όροι
            
               Το παρόν προσάρτημα αποτελεί αναπόσπαστο τμήμα του Δ.Π.Χ.Π.
            
            
                        
                           Αμοιβήκαθοριζόμενη από την αξία των μετοχών και διακανονιζόμενη τοις μετρητοίς
                        
                     
                     
                        
                           Μία αμοιβή βασισμένη στην τιμή της μετοχής, όπου η οντότητα αποκτά αγαθά και υπηρεσίες αναλαμβάνοντας υποχρέωση να μεταβιβάσει μετρητά ή άλλα περιουσιακά στοιχεία στον προμηθευτή εκείνων των υπηρεσιών ή αγαθών για ποσά που βασίζονται στην τιμή (ή την αξία) των μετοχών ή άλλων συμμετοχικών τίτλων της οντότητας.
                     
                  
                        
                           εργαζόμενοι και άλλοι που παρέχουν παρόμοιες υπηρεσίες
                        
                     
                     
                        άτομα που παρέχουν προσωπικές υπηρεσίες στην οντότητα που είναι είτε (α) τα άτομα που θεωρούνται εργαζόμενοι για φορολογικούς ή νομικούς σκοπούς, είτε (β) τα άτομα που εργάζονται για την οντότητα κάτω από τη διεύθυνσή της κατά τον ίδιο τρόπο με τα άτομα που θεωρούνται εργαζόμενοι για φορολογικούς ή νομικούς σκοπούς ή (γ) οι υπηρεσίες που παρέχονται είναι παρόμοιες με εκείνες που παρέχονται από εργαζόμενους. Παραδείγματος χάρη, ο όρος καλύπτει όλο το διοικητικό προσωπικό, ήτοι τα άτομα εκείνα που έχουν την ευθύνη ή τη δικαιοδοσία για το σχεδιασμό, τη διοίκηση και τον έλεγχο των δραστηριοτήτων της οντότητας, συμπεριλαμβανομένων των μη εκτελεστικών διευθυντών.
                     
                  
                        
                           συμμετοχικός τίτλος
                        
                     
                     
                        Μία σύμβαση που ενσωματώνει ένα υπολειμματικό δικαίωμα επί των περιουσιακών στοιχείων μιας οντότητας, μετά την αφαίρεση όλων των υποχρεώσεών της (1).
                     
                  
                        
                           παραχωρηθείς συμμετοχικός τίτλος
                        
                     
                     
                        Το δικαίωμα (υπό όρους ή άνευ όρων) σε συμμετοχικό τίτλο μιας οντότητας που παραχωρείται από την οντότητα σε άλλο μέρος, βάσει μιας συμφωνίας πληρωμής που βασίζεται στην αξία των μετοχών.
                        
                     
                  
                        
                           αμοιβή καθοριζόμενη από την αξία των μετοχών και διακανονιζόμενη με συμμετοχικούς τίτλους
                        
                     
                     
                        Μίααμοιβή που καθορίζεται από την αξία της μετοχής και διακανονίζονται με συμμετοχικούς τίτλους, όπου η οντότητα λαμβάνει αγαθά ή υπηρεσίες ως αντάλλαγμα για συμμετοχικούς τίτλους της οντότητας (συμπεριλαμβανομένων μετοχών ή μετοχικά δικαιώματα προαίρεσης),
                     
                  
                        
                           εύλογη αξία
                        
                     
                     
                        Το ποσό για το οποίο ένα περιουσιακό στοιχείο θα μπορούσε να ανταλλαγεί, μία υποχρέωση να διακανονιστεί ή ένας συμμετοχικός τίτλος να παραχωρηθεί μεταξύ δύο μερών που ενεργούν με επίγνωση και με τη θέλησή τους στα πλαίσια μιας συναλλαγής που διεξάγεται σε καθαρά εμπορική βάση.
                     
                  
                        
                           ημερομηνία παραχώρησης
                        
                     
                     
                        Η ημερομηνία κατά την οποία η οντότητα ή άλλο μέρος (συμπεριλαμβανομένου ενός εργαζόμενου) συμφωνούν να συνάψουν μία συμφωνία αμοιβής βάσει της αξίας των μετοχών, σύμφωνα με την οποία η οντότητα και ο αντισυμβαλλόμενος συμφωνούν από κοινού για τους όρους και τις προϋποθέσεις της συμφωνίας. Την ημερομηνία της παραχώρησης, η οντότητα παραχωρεί στον αντισυμβαλλόμενο το δικαίωμα να λάβει μετρητά, άλλα περιουσιακά στοιχεία ή συμμετοχικούς τίτλους της οντότητας, με την προϋπόθεση της εκπλήρωσης συγκεκριμένων προϋποθέσεων κατοχύρωσης, αν υπάρχουν. Αν η συμφωνία αυτή υπόκειται σε διαδικασία έγκρισης (για παράδειγμα, από τους μετόχους), η ημερομηνία παραχώρησης είναι η ημερομηνία που λαμβάνεται η έγκριση.
                     
                  
                        
                           εγγενή αξία
                        
                     
                     
                        Η διαφορά μεταξύ της εύλογης αξίας των μετοχών για τις οποίες ο αντισυμβαλλόμενος έχει το (υπό όρους ή άνευ όρων) δικαίωμα να εγγραφεί ή που έχει το δικαίωμα να λάβει και της τιμής (αν υφίσταται) που ο αντισυμβαλλόμενος θα καταβάλει (ή που θα υποχρεωθεί να καταβάλει) για τις μετοχές αυτές. Για παράδειγμα, ένα μετοχικό δικαίωμα προαίρεσης με τιμή άσκησης ΝΜ15 (2) επί μιας μετοχής με εύλογη αξία ΝΜ20, έχει εσωτερικήαξία ΝΜ5.
                     
                  
                        
                           συνθήκη της αγοράς
                        
                     
                     
                        Μία συνθήκη βάσει της οποίας εξαρτάται η τιμή άσκησης, η κατοχύρωση ή η δυνατότητα άσκησης ενός συμμετοχικού τίτλου που σχετίζεται με την αγοραία τιμή των συμμετοχικών τίτλων της οντότητας, όπως η επίτευξη μιας συγκεκριμένης τιμής μετοχής ή μίας συγκεκριμένης εγγενούς αξίας ενός μετοχικού δικαιώματος προαίρεσης ή η επίτευξη ενός συγκεκριμένου στόχου που βασίζεται στην αγοραία τιμή των συμμετοχικών τίτλων της οντότητας σε σχέση με κάποιον δείκτη αγοραίων τιμών συμμετοχικών τίτλων άλλων οντοτήτων.
                     
                  
                        
                           ημερομηνία επιμέτρησης
                        
                     
                     
                        Η ημερομηνία κατά την οποία η εύλογη αξία των παραχωρηθέντων συμμετοχικών τίτλων επιμετράται για τους σκοπούς του παρόντος Δ.Π.Χ.Π. Για συναλλαγές με εργαζόμενους και άλλους που παρέχουν παρόμοιες υπηρεσίες, η ημερομηνία επιμέτρησης είναι η ημερομηνία παραχώρησης. Για συναλλαγές με μέρη εκτός των εργαζόμενων (και όσων παρέχουν παρόμοιες υπηρεσίες), η ημερομηνία επιμέτρησης είναι η ημερομηνία που η οντότητα λαμβάνει τα αγαθά ή ο αντισυμβαλλόμενος παρέχει τις υπηρεσίες.
                     
                  
                        
                           χαρακτηριστικό αυτόματης παραχώρησης επιπρόσθετων δικαιωμάτων προαίρεσης
                        
                     
                     
                        Ένα χαρακτηριστικό που παρέχει μία αυτόματη παραχώρηση επιπρόσθετων μετοχικών δικαιωμάτων προαίρεσης όποτε ο κάτοχος των δικαιωμάτων προαίρεσης ασκεί δικαιώματα προαίρεσης που είχαν παραχωρηθεί προγενέστερα χρησιμοποιώντας τις μετοχές της οντότητας, αντί μετρητών, για την κάλυψη της τιμής άσκησης.
                     
                  
                        
                           δυνατότητα αυτόματης παραχώρησης επιπρόσθετων δικαιωμάτων προαίρεσης
                        
                     
                     
                        Ένα νέο μετοχικό δικαίωμα προαίρεσης που παραχωρείται όταν χρησιμοποιείται μετοχή για την κάλυψη της τιμής άσκησης ενός παλαιότερου μετοχικού δικαιώματος προαίρεσης.
                        
                     
                  
                        
                           συμφωνία αμοιβής που βασίζεται στην αξία των μετοχών
                        
                     
                     
                        Μία συμφωνία μεταξύ της οντότητας και ενός άλλου μέρους (και εργαζόμενου) να συνάψουν μία αμοιβή που βασίζεται στην αξία των μετοχών, που παρέχει το δικαίωμα στο έτερο μέρος να λάβει μετρητά ή άλλα περιουσιακά στοιχεία της οντότητας έναντι ποσών που βασίζονται στην τιμή των μετοχών ή άλλων συμμετοχικών τίτλων της οντότητας, εφόσον πληρούνται οι συγκεκριμένες προϋποθέσεις της κατοχύρωσης, αν υπάρχουν.
                     
                  
                        
                           αμοιβή που βασίζεται στην αξία των μετοχών.
                        
                     
                     
                        Μία συναλλαγήστην οποία η οντότητα αποκτά αγαθά και υπηρεσίες ως αντάλλαγμα για συμμετοχικούς τίτλους της οντότητας (συμπεριλαμβανομένων μετοχών ή μετοχικών δικαιωμάτων προαίρεσης) ή αποκτά αγαθά ή υπηρεσίες αναλαμβάνοντας υποχρεώσεις έναντι του προμηθευτή εκείνων των υπηρεσιών ή αγαθών για ποσά που βασίζονται στην τιμή των μετοχών ή άλλων συμμετοχικών τίτλων της οντότητας.
                     
                  
                        
                           μετοχικό δικαίωμα προαίρεσης
                        
                     
                     
                        Ένα συμβόλαιο που παρέχει στον κάτοχο το δικαίωμα, αλλά όχι την υποχρέωση, να εγγραφεί για τις μετοχές της οντότητας σε σταθερή και καθορίσιμη τιμή για συγκεκριμένο χρονικό διάστημα.
                     
                  
                        
                           κατοχύρωση
                        
                     
                     
                        Η μετατροπή σε δικαίωμα. Ετσι όπως περιγράφεται στη συμφωνία αμοιβής που βασίζεται στην αξία των μετοχών, το δικαίωμα του αντισυμβαλλόμενου να λάβει μετρητά, άλλα περιουσιακά στοιχεία ή συμμετοχικούς τίτλους της οντότητας εξαρτάται από την ικανοποίηση οποιωνδήποτε προϋποθέσεων της κατοχύρωσης.
                        
                     
                  
                        
                           προϋποθέσεις κατοχύρωσης
                        
                     
                     
                        Οι προϋποθέσεις που πρέπει να ικανοποιηθούν προκειμένου ο αντισυμβαλλόμενος να δικαιούται να λάβει μετρητά, άλλα περιουσιακά στοιχεία ή συμμετοχικούς τίτλους της οντότητας, βάσει μιας συμφωνίας αμοιβής που βασίζεται στην αξία των μετοχών. Στις προϋποθέσεις κατοχύρωσης, περιλαμβάνονται όροι υπηρεσίας που απαιτούν το άλλο μέρος να συμπληρώσει μία συγκεκριμένη περίοδο υπηρεσίας και όροι απόδοσης, που απαιτούν να επιτευχθούν συγκεκριμένη στόχοι (όπως μία καθορισμένη αύξηση στα κέρδη της οντότητας σε καθορισμένη χρονική περίοδο).
                     
                  
                        
                           περίοδος κατοχύρωσης
                        
                     
                     
                        Η περίοδος κατά την οποία όλοι οι συγκεκριμένοι όροι κατοχύρωσης μιας συμφωνίας αμοιβής που βασίζεται στην αξία των μετοχών πρέπει να ικανοποιηθούν.
                     
                  
               (1)  Το Πλαίσιο oρίζει ότι μία υποχρέωση είναι μία παρούσα δέσμευση της οντότητας, που προκύπτει από γεγονότα του παρελθόντος, ο διακανονισμός της οποίας αναμένεται να προκαλέσει μια εκροή, από την οντότητα, πόρων που ενσωματώνουν οικονομικά οφέλη (ήτοι μία εκροή μετρητών ή άλλων περιουσιακών στοιχείων της οντότητας)
            
               (2)  Σε αυτό το προσάρτημα, τα χρηματικά ποσά εκφράζονται σε «νομισματικές μονάδες» (ΝΜ).
         
         
            IFRS 2ΠΡΟΣΑΡΤΗΜΑ Β
            Οδηγίες Εφαρμογής
            
               Το παρόν προσάρτημα αποτελεί αναπόσπαστο τμήμα του Δ.Π.Χ.Π.
            
            Η εκτίμηση της εύλογης αξίας των παραχωρηθέντων συμμετοχικών τίτλων
            
                        Β1
                     
                     
                        Οι παράγραφοι Β2-Β41 του παρόντος προσαρτήματος αναλύουν την επιμέτρηση της εύλογης αξίας των παραχωρηθέντων μετοχών και των μετοχικών δικαιωμάτων προαίρεσης, εστιάζοντας στους συγκεκριμένους όρους και προϋποθέσεις που αποτελούν κοινά χαρακτηριστικά μιας παραχώρησης μετοχών ή μετοχικών δικαιωμάτων προαίρεσης σε εργαζόμενους. Συνεπώς, δεν εξαντλεί το θέμα. Επιπλέον, επειδή τα θέματα αποτίμησης που αναλύονται κατωτέρω εστιάζουν στις μετοχές και τα μετοχικά δικαιώματα προαίρεσης που παραχωρούνται σε εργαζόμενους, θεωρείται ότι η εύλογη αξία των μετοχών ή των μετοχικών δικαιωμάτων προαίρεσης επιμετράται στην ημερομηνία της παραχώρησης. Ωστόσο, πολλά από τα θέματα αποτίμησης που αναλύονται κατωτέρω (π.χ., ο προσδιορισμός της αναμενόμενης μεταβλητότητας) εφαρμόζονται και στα πλαίσια της εκτίμησης της εύλογης αξίας μετοχών ή μετοχικών δικαιωμάτων προαίρεσης που παραχωρούνται σε άτομα που δεν είναι εργαζόμενοι κατά την ημερομηνία που η οντότητα αποκτά τα αγαθά ή που ο αντισυμβαλλόμενος παρέχει την υπηρεσία.
                     
                  Μετοχές
            
                        Β2
                     
                     
                        Για μετοχές που παραχωρούνται σε εργαζόμενους, η εύλογη αξία των μετοχών θα επιμετράται στην αγοραία τιμή των μετοχών της οντότητας (η σε μία εκτιμώμενη αγοραία τιμή, αν οι μετοχές της οντότητας δεν διαπραγματεύονται δημόσια), προσαρμοσμένη ώστε να λαμβάνει υπόψη τους όρους και τις προϋποθέσεις βάσει των οποίων παραχωρήθηκαν οι μετοχές (εκτός από προϋποθέσεις κατοχύρωσης που εξαιρούνται από την επιμέτρηση της εύλογης αξίας, σύμφωνα με τις παραγράφους 19-21).
                     
                  
                        Β3
                     
                     
                        Για παράδειγμα, αν ο εργαζόμενος δεν δικαιούται να λάβει μερίσματα κατά τη διάρκεια της περιόδου κατοχύρωσης, ο παράγοντας αυτός θα λαμβάνεται υπόψη κατά την εκτίμηση της εύλογης αξίας των παραχωρηθέντων μετοχών. Ομοίως, αν οι μετοχές υπόκεινται σε περιορισμούς στη μεταβίβαση μετά την ημερομηνία της κατοχύρωσης, ο παράγοντας αυτός θα λαμβάνεται υπόψη, αλλά μόνο στο βαθμό που οι περιορισμοί που υπάρχουν μετά την κατοχύρωση επηρεάζουν την τιμή που καθορίζεται από τα μέρη που ενεργούν με τη θέλησή τους και με πλήρη γνώση των συνθηκών της αγοράς και που θα πλήρωναν για εκείνη τη μετοχή. Για παράδειγμα, αν οι μετοχές διαπραγματεύονται σε μία αγορά με έντονη κίνηση που χαρακτηρίζεται από ρευστότητα και στην οποία οι τιμές δεν επηρεάζονται από τον όγκο των συναλλαγών, οι περιορισμοί στις μεταβιβάσεις μετά την κατοχύρωση μπορεί να επηρεάζουν πολύ λίγο, αν επηρεάζουν καν, την τιμή που μέρος που ενεργεί με τη θέλησή του και με πλήρη γνώση των συνθηκών της αγοράς θα πλήρωνε για εκείνες τις μετοχές. Οι περιορισμοί στις μεταβιβάσεις ή άλλοι περιορισμοί που υπάρχουν κατά τη διάρκεια της περιόδου κατοχύρωσης δεν θα λαμβάνονται υπόψη κατά την εκτίμηση της εύλογης αξίας της ημερομηνίας παραχώρησης των παραχωρηθέντων μετοχών, επειδή οι όροι αυτοί προέρχονται από την ύπαρξη προϋποθέσεων κατοχύρωσης, που αντιμετωπίζονται λογιστικά σύμφωνα με τις παραγράφους 19-21.
                     
                  Μετοχικά δικαιώματα προαίρεσης
            
                        B4
                     
                     
                        Σε πολλές περιπτώσεις δεν υπάρχουν διαθέσιμες αγοραίες τιμές για μετοχικά δικαιώματα προαίρεσης που παραχωρούνται σε εργαζόμενους, επειδή τα παραχωρηθέντα δικαιώματα προαίρεσης υπόκεινται σε όρους και προϋποθέσεις που δεν εφαρμόζονται σε δικαιώματα προαίρεσης που είναι εμπορεύσιμα σε χρηματιστηριακές αγορές. Αν υπάρχουν εμπορεύσιμα αγοραία δικαιώματα προαίρεσης με παρόμοιους όρους και προϋποθέσεις, η εύλογη αξία των παραχωρηθέντων δικαιωμάτων προαίρεσης θα εκτιμάται με τη χρήση υποδείγματος αποτίμησης δικαιωμάτων προαίρεσης.
                     
                  
                        B5
                     
                     
                        Η οντότητα θα λαμβάνει υπόψη τους παράγοντες που θα λαμβανόταν υπόψη από μέρη που ενεργούν με τη θέλησή τους και με πλήρη γνώση των συνθηκών της αγοράς για την επιλογή του υποδείγματος αποτίμησης δικαιωμάτων προαίρεσης που πρέπει να εφαρμοστεί. Για παράδειγμα, πολλά δικαιώματα προαίρεσης εργαζομένων έχουν μεγάλες διάρκειες και συνήθως είναι ασκήσιμα κατά το διάστημα μεταξύ της ημερομηνίας κατοχύρωσης και του τέλους της διάρκειας του δικαιώματος προαίρεσης ενώ συνήθως ασκούνται πρόωρα. Οι παράγοντες αυτοί πρέπει να λαμβάνονται υπόψη κατά την εκτίμηση της εύλογης αξίας της ημερομηνίας παραχώρησης των δικαιωμάτων προαίρεσης. Για πολλές οντότητες, αυτό μπορεί να αποκλείει τη χρήση του τύπου Black-Scholes-Merton, που δεν προβλέπει τη δυνατότητα άσκησης πριν το τέλος της διάρκειας του δικαιώματος προαίρεσης και μπορεί να μην αντανακλά κατάλληλα τις επιδράσεις της αναμενόμενης πρόωρης άσκησης. Επίσης, δεν προβλέπει την πιθανότητα ότι η αναμενόμενη μεταβλητότητα και άλλα δεδομένα μπορεί να κυμανθούν κατά τη διάρκεια της ζωής του δικαιώματος προαίρεσης. Όμως, για μετοχικά δικαιώματα προαίρεσης με σχετικά σύντομες συμβατικές διάρκειες ή που πρέπει να ασκηθούν σε σύντομο χρονικό διάστημα μετά την ημερομηνία κατοχύρωσης, οι παράγοντες που αναφέρθηκαν ανωτέρω μπορεί να μην έχουν εφαρμογή. Στις περιπτώσεις αυτές, ο τύπος Black-Scholes-Merton μπορεί να παράγει μία αξία που είναι ουσιαστικά ίδια με εκείνη ενός πιο ευέλικτου υποδείγματος αποτίμησης δικαιωμάτων προαίρεσης.
                     
                  
                        B6
                     
                     
                        Κάθε υπόδειγμα αποτίμησης δικαιωμάτων προαίρεσης λαμβάνει υπόψη, κατ’ελάχιστο, τους ακόλουθους παράγοντες:
                        
                                    (α)
                                 
                                 
                                    την τιμή άσκησης του δικαιώματος προαίρεσης,
                                 
                              
                                    (β)
                                 
                                 
                                    τη διάρκεια του δικαιώματος προαίρεσης,
                                 
                              
                                    IFRS 2(γ)
                                 
                                 
                                    την τρέχουσα τιμή των υποκείμενων μετοχών,
                                 
                              
                                    (δ)
                                 
                                 
                                    την αναμενόμενη μεταβλητότητα της τιμής της μετοχής,
                                 
                              
                                    (ε)
                                 
                                 
                                    τα μερίσματα που αναμένεται να ληφθούν από τις μετοχές (αν αρμόζει)
                                    και
                                 
                              
                                    (στ)
                                 
                                 
                                    το επιτόκιο ελευθέρου κινδύνου για τη διάρκεια του δικαιώματος προαίρεσης.
                                 
                              
                  
                        B7
                     
                     
                        Άλλοι παράγοντες που τα μέρη που ενεργούν με τη θέλησή τους και με πλήρη γνώση των συνθηκών της αγοράς θα εξέταζαν για τον καθορισμό της τιμής θα πρέπει ληφθούν επίσης υπόψη (εκτός από προϋποθέσεις κατοχύρωσης και χαρακτηριστικά αυτόματης παραχώρησης επιπρόσθετων δικαιωμάτων προαίρεσης που εξαιρούνται από την επιμέτρηση της εύλογης αξίας σύμφωνα με τις παραγράφους 19-22).
                     
                  
                        B8
                     
                     
                        Για παράδειγμα, ένα μετοχικό δικαίωμα προαίρεσης που παραχωρείται σε εργαζόμενο συνήθως δεν μπορεί να ασκηθεί σε καθορισμένες περιόδους (ήτοι κατά την περίοδο κατοχύρωσης ή σε περιόδους που καθορίζονται από εποπτικά όργανα χρηματιστηρίων). Ο παράγοντας αυτός θα λαμβάνεται υπόψη αν σε διαφορετική περίπτωση το υπόδειγμα αποτίμησης δικαιωμάτων προαίρεσης που εφαρμόζεται θα θεωρούσε ότι το δικαίωμα προαίρεσης μπορεί να ασκηθεί σε οποιαδήποτε στιγμή κατά τη διάρκεια της ζωής του. Όμως, αν η οντότητα χρησιμοποιεί υπόδειγμα αποτίμησης δικαιωμάτων προαίρεσης που αποτιμά δικαιώματα προαίρεσης που μπορούν να ασκηθούν μόνο στο τέλος της διάρκειας του δικαιώματος προαίρεσης, δεν απαιτείται καμία προσαρμογή για την αδυναμία άσκησης κατά την περίοδο κατοχύρωσης (ή σε άλλες περιόδους κατά τη διάρκεια του δικαιώματος προαίρεσης), επειδή το υπόδειγμα τεκμαίρει ότι τα δικαιώματα προαίρεσης δεν μπορούν να ασκηθούν στις περιόδους αυτές.
                     
                  
                        B9
                     
                     
                        Ομοίως, ένας άλλος κοινός παράγοντας των μετοχικών δικαιωμάτων προαίρεσης των εργαζομένων είναι η δυνατότητα πρόωρης άσκησης του δικαιώματος προαίρεσης, παραδείγματος χάρη, επειδή το δικαίωμα προαίρεσης δεν μεταβιβάζεται ελεύθερα ή επειδή ο εργαζόμενος πρέπει να ασκήσει όλα τα κατοχυρωμένα δικαιώματα με τη λήξη της εργασιακής σχέσης. Οι επιδράσεις της αναμενόμενης πρόωρης άσκησης θα ληφθούν υπόψη, σύμφωνα με τις παραγράφους Β16-Β21.
                     
                  
                        Β10
                     
                     
                        Παράγοντες οι οποίοι δεν θα ελαμβάνοντο υπόψη από το μέρος που ενεργεί με τη θέλησή του και με πλήρη γνώση των συνθηκών της αγοράς για τον καθορισμό της τιμής ενός μετοχικού δικαιώματος προαίρεσης (ή άλλου συμμετοχικού τίτλου) τότε δεν θα λαμβάνονται υπόψη ούτε κατά την εκτίμηση της εύλογης αξίας μετοχικών δικαιωμάτων προαίρεσης (ή άλλων συμμετοχικών τίτλων) που παραχωρούνται. Για παράδειγμα, για μετοχικά δικαιώματα προαίρεσης που παραχωρούνται σε εργαζόμενους, οι παράγοντες που επηρεάζουν την αξία του δικαιώματος προαίρεσης μόνο από την άποψη του μεμονωμένου εργαζόμενου δεν έχουν πρακτική ουσία στην εκτίμηση μιας τιμής που θα καθοριζόταν από μέρος που ενεργεί με τη θέλησή του και με πλήρη γνώση των συνθηκών της αγοράς.
                     
                  Δεδομένα για υποδείγματα αποτίμησης δικαιωμάτων προαίρεσης
            
                        B11
                     
                     
                        Κατά την εκτίμηση της αναμενόμενης μεταβλητότητας και των αναμενόμενων μερισμάτων των υποκείμενων μετοχών, ο στόχος είναι η προσέγγιση των προσδοκιών που θα αντανακλώνταν σε μία τρέχουσα αγορά ή σε μία διαπραγματευμένη τιμή ανταλλαγής για το δικαίωμα προαίρεσης. Ομοίως, κατά την εκτίμηση των επιδράσεων της πρόωρης άσκησης των μετοχικών δικαιωμάτων προαίρεσης εργαζομένων, ο στόχος είναι να προσεγγίσουμε τις προσδοκίες που ένα εξωτερικό μέρος με πρόσβαση σε λεπτομερή πληροφόρηση για τη συμπεριφορά των εργαζομένων αναφορικά με την άσκηση θα ανέπτυσσε βάσει των διαθέσιμων πληροφοριών κατά την ημερομηνία της άσκησης.
                     
                  
                        B12
                     
                     
                        Συχνά, είναι πιθανό να υπάρχει ένα φάσμα λογικών προσδοκιών σχετικά με τη μελλοντική μεταβλητότητα, τα μερίσματα και την πιθανή συμπεριφορά που διέπει τις ασκήσεις. Στην περίπτωση αυτή, θα πρέπει να υπολογιστεί μία αναμενόμενη αξία, σταθμίζοντας κάθε ποσό του φάσματος με την σχετική πιθανότητα εμφάνισης του.
                     
                  
                        B13
                     
                     
                        Οι προσδοκίες για το μέλλον συνήθως βασίζονται στην εμπειρία και τροποποιούνται αν το μέλλον λογικά αναμένεται να διαφέρει από το παρελθόν. Σε κάποιες περιπτώσεις, οι εξατομικεύσιμοι παράγοντες μπορεί να υποδεικνύουν ότι η μη προσαρμοσμένες παρελθούσες εμπειρίες είναι σχετικά φτωχό μέσο πρόβλεψης των μελλοντικών εμπειριών. Για παράδειγμα, αν μία οντότητα με δύο σαφώς διαφορετικές επιχειρηματικές δραστηριότητες διαθέσει τη μία που εμπεριείχε σημαντικά λιγότερους κινδύνους από την άλλη, η ιστορική μεταβλητότητα μπορεί να μην αποτελεί την καλύτερη πληροφόρηση στην οποία θα μπορούσε να βασιστούν λογικές προσδοκίες για το μέλλον.
                     
                  
                        B14
                     
                     
                        Σε άλλες περιπτώσεις, μπορεί να μην είναι διαθέσιμη η ιστορική πληροφόρηση. Για παράδειγμα, μία νεοεισηγμένη στο χρηματιστήριο οντότητα θα διαθέτει περιορισμένα ιστορικά δεδομένα, αν διαθέτει καθόλου, για την μεταβλητότητα της τιμής της μετοχής της. Οι μη εισηγμένες και οι νεοεισηγμένες οντότητες αναλύονται κατωτέρω.
                     
                  
                        B15
                     
                     
                        Συνοψίζοντας, η οντότητα δεν θα πρέπει να βασίζει τις εκτιμήσεις της μεταβλητότητας, της συμπεριφοράς που διέπει τις ασκήσεις και των μερισμάτων αποκλειστικά στην ιστορική πληροφόρηση χωρίς να εξετάζει την έκταση στην οποία η παρελθούσα εμπειρία αναμένεται να προβλέπει ευλόγως τη μελλοντική εμπειρία.
                     
                  IFRS 2Αναμενόμενη πρόωρη άσκηση
            
                        B16
                     
                     
                        Οι εργαζόμενοι συχνά ασκούν τα μετοχικά δικαιώματα πρόωρα, για διάφορους λόγους. Για παράδειγμα, τα μετοχικά δικαιώματα προαίρεσης συνήθως δε μεταβιβάζονται. Το γεγονός αυτό συχνά προκαλεί τους εργαζόμενους να ασκήσουν πρόωρα τα μετοχικά δικαιώματα προαίρεσής τους, διότι είναι ο μόνος τρόπος να ρευστοποιήσουν τη θέση τους. Επίσης, συνήθως απαιτείται από τους εργαζόμενους που διακόπτουν την εργασιακή σχέση να ασκήσουν σε σύντομο χρονικό διάστημα τα κατοχυρωμένα δικαιώματα προαίρεσης, διότι σε διαφορετική περίπτωση καταπίπτουν. Ο παράγοντας αυτός επίσης προκαλεί την πρόωρη άσκηση των μετοχικών δικαιωμάτων προαίρεσης των εργαζομένων. Άλλοι παράγοντες που προκαλούν την πρόωρη άσκηση είναι η αποφυγή κινδύνου και η έλλειψη διασποράς των κεφαλαίων τους.
                     
                  
                        B17
                     
                     
                        Ο τρόπος με τον οποίο λαμβάνονται υπόψη οι επιδράσεις της πρόωρης άσκησης εξαρτάται από το υπόδειγμα αποτίμησης δικαιωμάτων προαίρεσης που εφαρμόζεται. Για παράδειγμα, η αναμενόμενη πρόωρη άσκηση θα μπορούσε να ληφθεί υπόψη με τη χρήση μιας εκτίμησης της αναμενόμενης διάρκειας του δικαιώματος προαίρεσης (η οποία, για ένα μετοχικό δικαίωμα προαίρεσης εργαζομένου, είναι ο χρόνος από την ημερομηνία της παραχώρησης μέχρι την ημερομηνία που αναμένεται να ασκηθεί το δικαίωμα προαίρεσης) ως δεδομένο για το υπόδειγμα αποτίμησης δικαιωμάτων προαίρεσης (π.χ., τον τύπο Black-Scholes-Merton). Εναλλακτικά, η αναμενόμενη πρόωρη άσκηση θα μπορούσε να απεικονιστεί σε ένα διωνυμικό ή παρόμοιο υπόδειγμα αποτίμησης δικαιωμάτων προαίρεσης που χρησιμοποιεί ως δεδομένο τη συμβατική διάρκεια.
                     
                  
                        B18
                     
                     
                        Στους παράγοντες που πρέπει να ληφθούν υπόψη στην εκτίμηση της πρόωρης άσκησης περιλαμβάνονται:
                        
                                    (α)
                                 
                                 
                                    η διάρκεια της περιόδου κατοχύρωσης, επειδή συνήθως το μετοχικό δικαίωμα προαίρεσης δεν μπορεί να ασκηθεί μέχρι το τέλος της περιόδου κατοχύρωσης. Συνεπώς, ο προσδιορισμός των συνεπειών της αποτίμησης της αναμενόμενης πρόωρης άσκησης βασίζεται στην εκδοχή ότι τα δικαιώματα προαίρεσης θα κατοχυρωθούν. Οι συνέπειες των προϋποθέσεων της κατοχύρωσης αναλύονται στις παραγράφους 19-21.
                                 
                              
                                    (β)
                                 
                                 
                                    η μέση διάρκεια που παρόμοια δικαιώματα προαίρεσης έχουν παραμείνει ανεξόφλητα κατά το παρελθόν.
                                 
                              
                                    (γ)
                                 
                                 
                                    η τιμή των υποκείμενων μετοχών. Η εμπειρία μπορεί να υποδεικνύει ότι οι εργαζόμενοι τείνουν να ασκούν δικαιώματα προαίρεσης όταν η τιμή της μετοχής υπερβαίνει κατά ένα καθορισμένο επίπεδο την τιμή άσκησης.
                                 
                              
                                    (δ)
                                 
                                 
                                    η θέση του εργαζόμενου στην εταιρία. Για παράδειγμα, η εμπειρία μπορεί να υποδεικνύει ότι οι εργαζόμενοι στις υψηλότερες θέσεις τείνουν να ασκούν τα δικαιώματα προαίρεσης αργότερα από τους εργαζόμενους στις χαμηλότερες θέσεις (γίνεται περαιτέρω αναφορά στο θέμα αυτό στην παράγραφο Β21).
                                 
                              
                                    (ε)
                                 
                                 
                                    η αναμενόμενη μεταβλητότητα των υποκείμενων μετοχών. Κατά μέσο όρο, οι εργαζόμενοι μπορεί να τείνουν να ασκούν τα δικαιώματα προαίρεσης μετοχών που χαρακτηρίζονται από υψηλό επίπεδο μεταβλητότητας νωρίτερα απ’ότι των μετοχών με χαμηλά επίπεδα μεταβλητότητας.
                                 
                              
                  
                        B19
                     
                     
                        Όπως επισημάνθηκε στην παράγραφο Β17, οι επιδράσεις της πρόωρης άσκησης θα μπορούσαν να ληφθούν υπόψη χρησιμοποιώντας μία εκτίμηση της αναμενόμενης διάρκειας του δικαιώματος προαίρεσης ως δεδομένο σε υπόδειγμα αποτίμησης δικαιωμάτων προαίρεσης. Κατά την εκτίμηση της αναμενόμενης ζωής των μετοχικών δικαιωμάτων προαίρεσης που παραχωρήθηκαν σε ομάδα εργαζόμενων, η οντότητα θα μπορούσε να βασίσει την εκτίμηση αυτή σε μία κατάλληλα σταθμισμένη αναμενόμενη διάρκεια για ολόκληρη την ομάδα των εργαζομένων ή στις κατάλληλες σταθμισμένες μέσες διάρκειες για υποομάδες εργαζόμενων εντός της ομάδας, βασιζόμενη σε πιο λεπτομερή στοιχεία για τη συμπεριφορά των εργαζομένων που διέπει την άσκηση (αναλύεται περαιτέρω).
                     
                  
                        B20
                     
                     
                        Ο διαχωρισμός μιας παραχώρησης δικαιώματος προαίρεσης σε ομάδες για εργαζόμενους με σχετικά ομοιογενή συμπεριφορά σε ότι αφορά την άσκηση είναι πιθανό να είναι σημαντικός. Η αξία του δικαιώματος προαίρεσης δεν είναι γραμμική συνάρτηση της διάρκειας του δικαιώματος προαίρεσης. Η αξία αυξάνεται με φθίνοντα ρυθμό καθώς η διάρκεια επιμηκύνεται. Για παράδειγμα, αν όλες οι υπόλοιπες παραδοχές παραμείνουν αμετάβλητες, αν και ένα διετές δικαίωμα προαίρεσης έχει μεγαλύτερη αξία απ’ότι ένα μονοετές, δεν αξίζει δύο φορές παραπάνω. Αυτό σημαίνει ότι ο υπολογισμός της εκτιμώμενης αξίας του δικαιώματος προαίρεσης βάσει μιας μοναδικής σταθμισμένης μέσης διάρκειας που περιλαμβάνει μεμονωμένες διάρκειες με μεγάλες διαφορές μεταξύ τους θα προσαύξανε τη συνολική εύλογη αξία των παραχωρηθέντων μετοχικών δικαιωμάτων προαίρεσης. Ο διαχωρισμός των παραχωρηθέντων δικαιωμάτων προαίρεσης σε αρκετές ομάδες με σταθμισμένη μέση ζωή που περιέχει διάρκειες που δεν διαφέρουν ευρέως μεταξύ τους, μειώνει τη προσαύξηση αυτή.
                     
                  
                        B21
                     
                     
                        Πρέπει να εκτιμηθούν παρόμοιοι παράγοντες όταν γίνεται χρήση διωνυμικού ή παρόμοιου μοντέλου. Για παράδειγμα, η εμπειρία μιας οντότητας που παραχωρεί δικαιώματα προαίρεσης σε κάθε επίπεδο εργαζομένων μπορεί να υποδεικνύει ότι τα υψηλόβαθμα στελέχη τείνουν να διακρατούν τα δικαιώματα προαίρεσης για περισσότερο χρόνο από τους εργαζόμενους στα μεσαία επίπεδα της διοίκησης και ότι οι εργαζόμενοι στα χαμηλότερα επίπεδα τείνουν να ασκούν τα δικαιώματά τους νωρίτερα απ’οποιαδήποτε άλλη ομάδα. Πέραν τούτου, οι εργαζόμενοι που ενθαρρύνονται ή που απαιτείται να διακρατούν ένα ελάχιστο ποσοστό των συμμετοχικών τίτλων του εργοδότη τους, συμπεριλαμβανομένων των δικαιωμάτων προαίρεσης, μπορεί κατά μέσο όρο να ασκούν δικαιώματα προαίρεσης αργότερα από εργαζόμενους που δεν υπάγονται σε τέτοια απαίτηση. Στις περιπτώσεις αυτές, ο διαχωρισμός των δικαιωμάτων προαίρεσης σε ομάδες παραληπτών με σχετικά ομοιογενή συμπεριφορά σε ότι αφορά τις ασκήσεις θα καταλήξει σε πιο ακριβή εκτίμηση της συνολικής εύλογης αξίας των παραχωρηθέντων δικαιωμάτων προαίρεσης.
                     
                  IFRS 2Αναμενόμενη μεταβλητότητα
            
                        B22
                     
                     
                        Η αναμενόμενη μεταβλητότητα είναι ένα μέτρο του ποσοστού κατά το οποίο μία τιμή αναμένεται να μεταβληθεί κατά τη διάρκεια μιας περιόδου. Το μέτρο της μεταβλητότητας που χρησιμοποιείται σε υποδείγματα αποτίμησης δικαιωμάτων προαίρεσης είναι η ετησία σταθερή απόκλιση του συνεχούς ανατοκισμού των ποσοστών απόδοσης της μετοχής κατά τη διάρκεια μιας χρονικής περιόδου. Η μεταβλητότητα συνήθως εκφράζεται σε ετήσια βάση που είναι συγκρίσιμη ασχέτως από τη χρονική περίοδο που χρησιμοποιήθηκε για τον υπολογισμό, για παράδειγμα ημερήσιες, εβδομαδιαίες ή μηνιαίες παρατηρήσεις τιμών.
                     
                  
                        B23
                     
                     
                        Το ποσοστό απόδοσης (που μπορεί να είναι αρνητικό ή θετικό) μιας μετοχής για μία χρονική περίοδο επιμετρά την έκταση κατά την οποία ένας κάτοχος της μετοχής έχει ωφεληθεί από τα μερίσματα και την αύξηση (ή τη μείωση) της τιμής της μετοχής.
                     
                  
                        B24
                     
                     
                        Η αναμενόμενη ετήσια μεταβλητότητα μιας μετοχής είναι το φάσμα εντός του οποίου αναμένεται να βρίσκεται το συνεχώς ανατοκιζόμενο ποσοστό απόδοσης κατά τα δύο τρίτα. Για παράδειγμα, ας υποθέσουμε ότι μία μετοχή με αναμενόμενο συνεχώς ανατοκιζόμενο ποσοστό απόδοσης 12 τοις εκατό έχει μεταβλητότητα 30 τοις εκατό που σημαίνει ότι η πιθανότητα ότι το ποσοστό απόδοσης της μετοχής για ένα έτος θα είναι μεταξύ - 18 % τοις εκατό (12 % - 30 %) και 42 % τοις εκατό (12 % + 30 %) είναι περίπου δύο τρίτα. Αν η τιμή της μετοχής είναι ΝΜ100 στην αρχή του έτους και δεν καταβληθούν μερίσματα, η τιμή στο τέλος του έτους θα αναμενόταν να ήταν μεταξύ ΝΜ83,53 (ΝΜ100 × e– 0,18) και ΝΜ152,20 (ΝΜ100 × e0,42), κατά τα δύο τρίτα.
                     
                  
                        B25
                     
                     
                        Στους παράγοντες που πρέπει να ληφθούν υπόψη στην εκτίμηση της αναμενόμενης μεταβλητότητας περιλαμβάνονται:
                        
                                    (α)
                                 
                                 
                                    η τεκμαρτή μεταβλητότητα από διαπραγματεύσιμα μετοχικά δικαιώματα προαίρεσης των μετοχών της οντότητας ή άλλων διαπραγματεύσιμων μέσων της οντότητας που περιλαμβάνουν χαρακτηριστικά δικαιωμάτων προαίρεσης (όπως οι μετατρέψιμοι χρεωστικοί τίτλοι), αν υπάρχουν.
                                 
                              
                                    (β)
                                 
                                 
                                    η ιστορική μεταβλητότητα της τιμής της μετοχής κατά την πιο πρόσφατη περίοδο που είναι συνήθως αντίστοιχη με την αναμενόμενη διάρκεια του δικαιώματος προαίρεσης (λαμβάνοντας υπόψη την εναπομένουσα συμβατική διάρκεια του δικαιώματος προαίρεσης και τις επιδράσεις της αναμενόμενης πρόωρης άσκησης).
                                 
                              
                                    (γ)
                                 
                                 
                                    η χρονική διάρκεια που οι μετοχές της οντότητας διαπραγματεύονται δημόσια. Μια νεοεισηγμένη οντότητα μπορεί να έχει υψηλότερη ιστορική μεταβλητότητα, σε σύγκριση με άλλες οντότητες που διαπραγματεύονται για μεγαλύτερο διάστημα. Περαιτέρω καθοδήγηση για νεοεισηγμένες οντότητες παρατίθεται κατωτέρω.
                                 
                              
                                    (δ)
                                 
                                 
                                    η τάση της μεταβλητότητας να επανέλθει στο μέσο της, ήτοι το μακροπρόθεσμο μέσο επίπεδο της και άλλοι παράγοντες που υποδεικνύουν ότι η αναμενόμενη μελλοντική μεταβλητότητα μπορεί να διαφέρει από την παρελθούσα μεταβλητότητα. Για παράδειγμα, αν η τιμή της μετοχής της οντότητας ήταν εξαιρετικά ρευστή για κάποια προσδιορίσιμη χρονική περίοδο λόγω μιας μη αποδεκτής προσφοράς αγοράς ή μεγάλης αναδιάρθρωσης, η περίοδος αυτή θα μπορούσε να μη ληφθεί υπόψη κατά τον υπολογισμό της ιστορικής ετήσιας μέσης μεταβλητότητας.
                                 
                              
                                    (ε)
                                 
                                 
                                    κατάλληλα και κανονικά διαστήματα για παρατηρήσεις τιμών. Οι παρατηρήσεις τιμών θα πρέπει να είναι συνεπείς από περίοδο σε περίοδο. Για παράδειγμα, μία οντότητα μπορεί να χρησιμοποιεί μία τιμή κλεισίματος για κάθε εβδομάδα ή την υψηλότερη τιμή της εβδομάδας, αλλά δεν θα πρέπει να χρησιμοποιεί την τιμή κλεισίματος για κάποιες εβδομάδες και την υψηλότερη τιμή για άλλες εβδομάδες. Επίσης, οι παρατηρήσεις των τιμών θα πρέπει να εκφράζονται στο ίδιο νόμισμα με την τιμή άσκησης.
                                 
                              
                  Νεοεισηγμένες οντότητες
            
                        B26
                     
                     
                        Καθώς σημειώθηκε στην παράγραφο Β25, η οντότητα πρέπει να λαμβάνει υπόψη την ιστορική μεταβλητότητα της τιμής της μετοχής κατά την πιο πρόσφατη περίοδο που συνήθως αντιστοιχεί με την αναμενόμενη διάρκεια του δικαιώματος προαίρεσης. Αν μία νεοεισηγμένη εταιρία δεν διαθέτει επαρκή πληροφόρηση για την ιστορική μεταβλητότητα, θα πρέπει μολαταύτα να υπολογίσει την ιστορική μεταβλητότητα για την μεγαλύτερη περίοδο για την οποία υπάρχει δραστηριότητα συναλλαγών. Θα πρέπει επίσης να λάβει υπόψη την ιστορική μεταβλητότητα παρόμοιων οντοτήτων σε συνέχεια μιας συγκρίσιμης περιόδου της ζωής τους. Για παράδειγμα, μία οντότητα που είναι εισηγμένη για μόνον ένα έτος και παραχωρεί δικαιώματα προαίρεσης με αναμενόμενη μέση ζωή πέντε ετών μπορεί να λάβει υπόψη το ρυθμό και το επίπεδο της ιστορικής μεταβλητότητας οντοτήτων του ιδίου κλάδου για τα πρώτα έξι έτη κατά τα οποία οι μετοχές εκείνων των οντοτήτων διαπραγματεύονταν δημόσια.
                     
                  Μη εισηγμένες οντότητες
            
                        B27
                     
                     
                        Μια οντότητα που δεν είναι εισηγμένη σε χρηματιστήριο δεν θα έχει στη διάθεσή της ιστορικές πληροφορίες για την εκτίμηση της αναμενόμενης μεταβλητότητας. Παρατίθενται κατωτέρω κάποιοι παράγοντες που μπορούν να ληφθούν υπόψη αντί αυτής.
                     
                  
                        B28
                     
                     
                        Σε ορισμένες περιπτώσεις, μία μη εισηγμένη οντότητα που τακτικά εκδίδει δικαιώματα προαίρεσης ή μετοχές σε εργαζόμενους (ή άλλα μέρη) μπορεί να έχει δημιουργήσει μία εσωτερική αγορά για τις μετοχές της. Η μεταβλητότητα των τιμών εκείνων των μετοχών θα μπορούσε να ληφθεί υπόψη κατά την εκτίμηση της αναμενόμενης μεταβλητότητας.
                     
                  
                        IFRS 2B29
                     
                     
                        Εναλλακτικά, η οντότητα θα μπορούσε να λάβει υπόψη την ιστορική ή τεκμαρτή μεταβλητότητα παρόμοιων εισηγμένων οντοτήτων, των οποίων είναι διαθέσιμες οι τιμές των μετοχών ή πληροφορίες σχετικά με τις τιμές των δικαιωμάτων προαίρεσης, για την εκτίμηση της αναμενόμενης μεταβλητότητας. Αυτό θα ήταν κατάλληλο αν η οντότητα είχε βασίσει την αξία των μετοχών της στις τιμές των μετοχών παρόμοιων εισηγμένων οντοτήτων.
                     
                  
                        B30
                     
                     
                        Αν η οντότητα δεν έχει βασίσει την εκτίμηση της αξίας των μετοχών της στις τιμές μετοχών παρόμοιων εισηγμένων οντοτήτων και έχει αντ’αυτού χρησιμοποιήσει άλλη μέθοδο αποτίμησης για τις μετοχές της, η οντότητα θα μπορούσε να αντλήσει μία εκτίμηση της αναμενόμενης μεταβλητότητας που είναι συνεπής προς τη μέθοδο αποτίμησης αυτής. Για παράδειγμα, η οντότητα θα μπορούσε να αποτιμήσει τις μετοχές της βασιζόμενη στα καθαρά περιουσιακά στοιχεία ή τα καθαρά κέρδη. Θα μπορούσε να εξετάσει την αναμενόμενη μεταβλητότητα των αξιών εκείνων των καθαρών περιουσιακών στοιχείων ή των καθαρών κερδών.
                     
                  Αναμενόμενα μερίσματα
            
                        B31
                     
                     
                        Το αν θα ληφθούν υπόψη τα αναμενόμενα μερίσματα κατά την επιμέτρηση της εύλογης αξίας των παραχωρηθέντων μετοχών ή δικαιωμάτων προαίρεσης εξαρτάται από το αν ο αντισυμβαλλόμενος δικαιούται να λάβει μερίσματα ή ισοδύναμα αυτών.
                     
                  
                        Β32
                     
                     
                        Για παράδειγμα, αν στους εργαζόμενους παραχωρήθηκαν δικαιώματα προαίρεσης και δικαιούνται να λάβουν μερίσματα ή ισοδύναμα αυτών επί των υποκείμενων μετοχών (που δύνανται να καταβληθούν προκαταβολικά ή να χρησιμοποιηθούν για τη μείωση της τιμής άσκησης) ανάμεσα στην ημερομηνία της παραχώρησης και την ημερομηνία της άσκησης, τα παραχωρηθέντα δικαιώματα προαίρεσης θα πρέπει να αποτιμηθούν ως αν δεν είχαν καταβληθεί μερίσματα επί των υποκείμενων μετοχών, ήτοι το δεδομένο για τα αναμενόμενα μερίσματα θα πρέπει να είναι μηδέν.
                     
                  
                        B33
                     
                     
                        Ομοίως, κατά την εκτίμηση της εύλογης αξίας της ημερομηνίας παραχώρησης των μετοχών που παραχωρούνται σε εργαζόμενους, δεν απαιτείται προσαρμογή για τα αναμενόμενα μερίσματα αν ο εργαζόμενος δικαιούται να λάβει μερίσματα που καταβάλλονται κατά την περίοδο κατοχύρωσης.
                     
                  
                        B34
                     
                     
                        Αντιθέτως, αν οι εργαζόμενοι δεν δικαιούνται να λάβουν μερίσματα ή ισοδύναμα αυτών κατά τη διάρκεια της περιόδου κατοχύρωσης (ή πριν την άσκηση, στην περίπτωση των δικαιωμάτων προαίρεσης), η αποτίμηση της ημερομηνίας παραχώρησης των δικαιωμάτων επί μετοχών ή δικαιωμάτων προαίρεσης θα πρέπει να λαμβάνει υπόψη τα μερίσματα. Αυτό σημαίνει ότι όταν γίνεται εκτίμηση της εύλογης αξίας ενός παραχωρηθέντος δικαιώματος προαίρεσης, τα αναμενόμενα μερίσματα θα πρέπει να συμπεριλαμβάνονται στην εφαρμογή του υποδείγματος αποτίμησης δικαιωμάτων προαίρεσης. Όταν γίνεται εκτίμηση της εύλογης αξίας μιας παραχωρηθείσας μετοχής, η αποτίμηση αυτή θα πρέπει να μειώνεται κατά την παρούσα αξία των μερισμάτων που αναμένεται να καταβληθούν κατά τη διάρκεια της περιόδου κατοχύρωσης.
                     
                  
                        B35
                     
                     
                        Τα υποδείγματα αποτίμησης δικαιωμάτων προαίρεσης συνήθως απαιτούν την αναμενόμενη μερισματική απόδοση. Ωστόσο, τα υποδείγματα αυτά δύνανται να τροποποιηθούν ώστε να γίνει χρήση ενός αναμενόμενου ποσού μερισμάτων αντί της μερισματικής απόδοσης. Η οντότητα μπορεί να χρησιμοποιεί είτε την αναμενόμενη απόδοση είτε τις αναμενόμενες καταβολές. Αν η οντότητα χρησιμοποιήσει τις τελευταίες, θα πρέπει να λάβει υπόψη τον ιστορικό ρυθμό αύξησης των μερισμάτων. Για παράδειγμα, αν η πολιτική της οντότητας ήταν να αυξάνει τα μερίσματα κατά 3 τοις εκατό ετησίως, η εκτιμώμενη αξία των δικαιωμάτων προαίρεσης δεν θα πρέπει να υπολαμβάνει ένα σταθερό ποσό μερισμάτων για όλη τη διάρκεια του δικαιώματος προαίρεσης εκτός αν υπάρχουν στοιχεία που υποστηρίζουν την υπόθεση αυτή.
                     
                  
                        B36
                     
                     
                        Γενικά, η υπόθεση για τα αναμενόμενα μερίσματα θα πρέπει να βασίζεται σε πληροφορίες που είναι διαθέσιμες δημόσια. Η οντότητα που δεν καταβάλλει μερίσματα και που δεν έχει σκοπό να το πράξει στο μέλλον θα πρέπει να θεωρήσει ότι η αναμενόμενη μερισματική απόδοση είναι μηδενική. Όμως, μία αναδυόμενη οντότητα που δεν έχει ιστορικό καταβολής μερισμάτων μπορεί να αναμένει να αρχίσει να καταβάλλει μερίσματα στις αναμενόμενες διάρκειες των μετοχικών δικαιωμάτων προαίρεσης των εργαζομένων της. Οι οντότητες αυτές θα μπορούσαν να χρησιμοποιήσουν ένα μέσο της παρελθούσας μερισματικής απόδοσης (μηδέν) και τη μέση μερισματική απόδοση μιας κατάλληλα συγκρίσιμης ομότιμης ομάδας.
                     
                  Επιτόκιο ελευθέρου κινδύνου
            
                        B37
                     
                     
                        Συνήθως, το επιτόκιο ελευθέρου κινδύνου είναι η επί του παρόντος διαθέσιμη τεκμαρτή απόδοση των κρατικών ομολόγων χωρίς τοκομερίδιο της χώρας στο νόμισμα της οποίας εκφράζεται η τιμή άσκησης, με εναπομένουσα διάρκεια που ισούται με την αναμενόμενη διάρκεια του δικαιώματος προαίρεσης που αποτιμάται (βάσει της εναπομένουσα συμβατικής διάρκειας του δικαιώματος προαίρεσης και λαμβάνοντας υπόψη τις επιδράσεις της αναμενόμενης πρόωρης άσκησης). Μπορεί να απαιτείται η χρήση ενός κατάλληλου υποκατάστατου, αν δεν υπάρχουν τέτοια κρατικά ομόλογα ή αν οι συνθήκες υποδεικνύουν ότι η τεκμαρτή απόδοση των κρατικών ομολόγων χωρίς τοκομερίδιο δεν είναι αντιπροσωπευτική του επιτοκίου ελευθέρου κινδύνου (για παράδειγμα, σε οικονομίες υψηλού πληθωρισμού). Επίσης, ένα κατάλληλο υποκατάστατο πρέπει να χρησιμοποιείται αν οι συμμετέχοντες στην αγορά θα προσδιόριζαν το επιτόκιο ελευθέρου κινδύνου χρησιμοποιώντας το υποκατάστατο εκείνο, αντί της τεκμαρτής απόδοσης κρατικών ομολόγων χωρίς τοκομερίδιο, κατά την εκτίμηση της εύλογης αξίας ενός δικαιώματος προαίρεσης με διάρκεια που ισούται με την αναμενόμενη διάρκεια του δικαιώματος προαίρεσης που αποτιμάται.
                     
                  IFRS 2Επιδράσεις της κεφαλαιακής διάρθρωσης
            
                        B38
                     
                     
                        Συνήθως τα τρίτα μέρη και όχι η οντότητα διαθέτουν διαπραγματευθέντα μετοχικά δικαιώματα προαίρεσης. Όταν ασκούνται αυτά τα μετοχικά δικαιώματα προαίρεσης, ο διαθέτης παραδίδει τις μετοχές στον κάτοχο του δικαιώματος προαίρεσης. Οι μετοχές αυτές αποκτώνται από υπάρχοντες μετόχους. Συνεπώς, η άσκηση διαπραγματευθέντων μετοχικών δικαιωμάτων προαίρεσης δεν έχει μειωτική επίδραση.
                     
                  
                        Β39
                     
                     
                        Αντίθετα, αν τα μετοχικά δικαιώματα προαίρεσης διατίθενται από την οντότητα, εκδίδονται νέες μετοχές όταν εκείνα τα μετοχικά δικαιώματα προαίρεσης ασκούνται (είτε εκδίδονται στην πραγματικότητα είτε εκδίδονται στην ουσία, αν χρησιμοποιούνται μετοχές που είχαν προηγουμένως επαναγοραστεί και κατέχονται από την οντότητα). Δεδομένου ότι οι μετοχές θα εκδοθούν στην τιμή άσκησης αντί της τρέχουσας αγοραίας τιμής κατά την ημερομηνία της άσκησης, αυτή η πραγματική ή δυνητική μείωση μπορεί να μειώσει την τιμή της μετοχής, ώστε ο κάτοχος του δικαιώματος να μην έχει τόσο μεγάλο κέρδος όσο θα είχε αν ασκούσε ένα κατά τα άλλα όμοιο διαπραγματεύσιμο δικαίωμα προαίρεσης που δεν μειώνει την τιμή της μετοχής.
                     
                  
                        B40
                     
                     
                        Αν αυτό θα έχει σημαντική επίδραση στην αξία των παραχωρηθέντων μετοχικών δικαιωμάτων προαίρεσης εξαρτάται από διάφορους παράγοντες, όπως τον αριθμό των νέων μετοχών που θα εκδοθεί με την έκδοση των δικαιωμάτων προαίρεσης σε σύγκριση με τον αριθμό μετοχών που έχει ήδη εκδοθεί. Επίσης, αν η αγορά ήδη αναμένει την παραχώρηση των δικαιωμάτων προαίρεσης, μπορεί να έχει ήδη προεξοφλήσει τη δυνητική μείωση στην τιμή της μετοχής κατά την ημερομηνία της παραχώρησης.
                     
                  
                        B41
                     
                     
                        Όμως, η οντότητα θα πρέπει να εξετάσει αν η δυνητική μειωτική επίδραση της μελλοντικής άσκησης των παραχωρηθέντων μετοχικών δικαιωμάτων προαίρεσης μπορεί να έχει επίδραση στην εκτιμώμενη αξία τους κατά την ημερομηνία της παραχώρησης. Τα υποδείγματα αποτίμησης δικαιωμάτων προαίρεσης μπορούν να προσαρμοστούν ώστε να λαμβάνουν υπόψη αυτήν την δυνητική μειωτική επίδραση.
                     
                  Τροποποιήσεις σε συμφωνίες αμοιβών καθοριζόμενες από την αξία των μετοχών και διακανονιζόμενες με συμμετοχικούς τίτλους
            
                        B42
                     
                     
                        Η παράγραφος 27 απαιτεί ότι η οντότητα πρέπει να αναγνωρίζει, κατ'ελαχιστο, τις ληφθείσες υπηρεσίες επιμετρηθείσες στην εύλογη αξία της ημερομηνίας παραχώρησης των παραχωρηθέντων συμμετοχικών τίτλων, άσχετα αν έχουν υπάρξει τροποποιήσεις των όρων και προϋποθέσεων βάσει των οποίων οι συμμετοχικοί τίτλοι παραχωρήθηκαν ή ακύρωση ή διακανονισμός εκείνης της παραχώρησης συμμετοχικών τίτλων, εκτός αν οι συμμετοχικοί τίτλοι δεν κατοχυρώνονται λόγω αδυναμίας εκπλήρωσης προϋπόθεσης κατοχύρωσης (εκτός από συνθήκη της αγοράς) που είχε καθοριστεί κατά την ημερομηνία της παραχώρησης. Επιπρόσθετα, η οντότητα θα πρέπει να αναγνωρίσει τις επιδράσεις των τροποποιήσεων που αυξάνουν τη συνολική εύλογη αξία της συμφωνίας πληρωμής που βασίζεται στην αξία των μετοχών ή που ωφελούν κατ’οποιονδήποτε άλλον τρόπο τον εργαζόμενο.
                     
                  
                        B43
                     
                     
                        Για την εφαρμογή των απαιτήσεων ης παραγράφου 27:
                        
                                    (α)
                                 
                                 
                                    αν η τροποποίηση αυξάνει την εύλογη αξία των παραχωρηθέντων συμμετοχικών τίτλων (π.χ., μειώνοντας την τιμή άσκησης), που επιμετράται αμέσως πριν και μετά την τροποποίηση, η οντότητα θα περιλάβει τη διαφορική εύλογη αξία που παραχωρήθηκε στην επιμέτρηση του ποσού που αναγνωρίζεται για τις ληφθείσες υπηρεσίες ως αντάλλαγμα για τους παραχωρηθέντες συμμετοχικούς τίτλους. Η παραχωρηθείσα διαφορική εύλογη αξία είναι η διαφορά μεταξύ της εύλογης αξίας του τροποποιημένου συμμετοχικού τίτλου και εκείνης του αρχικού συμμετοχικού τίτλου, με εκτίμηση αμφότερων κατά την ημερομηνία της τροποποίησης. Αν η τροποποίηση γίνει κατά τη διάρκεια της περιόδου κατοχύρωσης, η διαφορική εύλογη αξία που παραχωρείται περιλαμβάνεται στην επιμέτρηση του ποσού που αναγνωρίζεται για υπηρεσίες ληφθείσες κατά την περίοδο από την ημερομηνία της τροποποίησης μέχρι την ημερομηνία κατοχύρωσης των τροποποιημένων συμμετοχικών τίτλων, επιπρόσθετα του ποσού που βασίζεται στην ημερομηνία της παραχώρησης των αρχικών συμμετοχικών τίτλων, που αναγνωρίζεται κατά το εναπομένον διάστημα της αρχικής περιόδου κατοχύρωσης. Αν η τροποποίηση γίνει μετά την ημερομηνία της κατοχύρωσης, η διαφορική εύλογη αξία που παραχωρήθηκε αναγνωρίζεται αμέσως ή κατά τη διάρκεια της περιόδου κατοχύρωσης αν ο εργαζόμενος απαιτείται να συμπληρώσει μία επιπρόσθετη περίοδο υπηρεσίας προτού λάβει το άνευ όρων δικαίωμα σε αυτούς τους τροποποιημένους συμμετοχικούς τίτλους.
                                 
                              
                                    (β)
                                 
                                 
                                    ομοίως, αν η τροποποίηση αυξάνει τον αριθμό των παραχωρηθέντων συμμετοχικών τίτλων, η οντότητα θα περιλάβει την εύλογη αξία των επιπρόσθετων συμμετοχικών τίτλων που παραχωρήθηκαν, επιμετρημένων κατά την ημερομηνία της τροποποίησης, στην επιμέτρηση του ποσού που αναγνωρίστηκε για τις υπηρεσίες που λήφθηκαν ως αντάλλαγμα για τους παραχωρηθέντες συμμετοχικούς τίτλους, σύμφωνα με τις απαιτήσεις της παραγράφου (α) ανωτέρω. Για παράδειγμα, αν η τροποποίηση γίνει κατά τη διάρκεια της περιόδου κατοχύρωσης, η εύλογη αξία των επιπρόσθετων συμμετοχικών τίτλων που παραχωρήθηκαν περιλαμβάνεται στην αξία του ποσού που αναγνωρίζεται για υπηρεσίες ληφθείσες κατά την περίοδο από την ημερομηνία της τροποποίησης μέχρι την ημερομηνία κατοχύρωσης των επιπρόσθετων συμμετοχικών τίτλων, επιπρόσθετα του ποσού που βασίζεται στην ημερομηνία της παραχώρησης των αρχικών συμμετοχικών τίτλων, που αναγνωρίζεται κατά το εναπομένον διάστημα της αρχικής περιόδου κατοχύρωσης.
                                 
                              
                                    (γ)
                                 
                                 
                                    Αν η οντότητα τροποποιήσει τις προϋποθέσεις κατοχύρωσης κατά τρόπο που ωφελεί τoν εργαζόμενο, για παράδειγμα, μειώνοντας την περίοδο κατοχύρωσης ή τροποποιώντας ή απαλείφοντας έναν όρο απόδοσης (εκτός από συνθήκη της αγοράς, οι τροποποιήσεις της οποίας αντιμετωπίζονται λογιστικά σύμφωνα με την παράγραφο (α) ανωτέρω), η οντότητα θα λάβει υπόψη τις τροποποιημένες προϋποθέσεις κατοχύρωσης κατά την εφαρμογή των απαιτήσεων των παραγράφων 19-21.
                                 
                              
                  
                        IFRS 2B44
                     
                     
                        Επίσης, αν η οντότητα τροποποιήσει όρους ή προϋποθέσεις των παραχωρηθέντων συμμετοχικών τίτλων κατά τρόπο που μειώνει τη συνολική εύλογη αξία της συμφωνίας πληρωμής που βασίζεται στην αξία των μετοχών, η που δεν ωφελεί με άλλο τρόπο τον εργαζόμενο, η οντότητα θα συνεχίσει μολαταύτα να αντιμετωπίζει λογιστικά τις ληφθείσες υπηρεσίες ως αντάλλαγμα για τους παραχωρηθέντες συμμετοχικούς τίτλους, ως αν η τροποποίηση αυτή δεν είχε γίνει (εκτός από ακύρωση μέρους ή όλων των παραχωρηθέντων συμμετοχικών τίτλων, που θα αντιμετωπίζεται λογιστικά σύμφωνα με την παράγραφο 28). Για παράδειγμα:
                        
                                    (α)
                                 
                                 
                                    αν η τροποποίηση μειώνει την εύλογη αξία των παραχωρηθέντων συμμετοχικών τίτλων που επιμετράται αμέσως πριν και μετά την τροποποίηση, η οντότητα δεν θα περιλάβει εκείνη τη μείωση της εύλογης αξίας και θα συνεχίσει να επιμετρά το ποσό που αναγνωρίζεται για τις ληφθείσες υπηρεσίες ως αντάλλαγμα για τους συμμετοχικούς τίτλους βάσει της εύλογης αξίας της ημερομηνίας παραχώρησης των παραχωρηθέντων συμμετοχικών τίτλων.
                                 
                              
                                    (β)
                                 
                                 
                                    αν η τροποποίηση μειώνει τον αριθμό των συμμετοχικών τίτλων που παραχωρήθηκαν σε εργαζόμενο, η μείωση αυτή θα αντιμετωπίζεται λογιστικά ως ακύρωση εκείνου του τμήματος της παραχώρησης, σύμφωνα με τις απαιτήσεις της παραγράφου 28.
                                 
                              
                                    (γ)
                                 
                                 
                                    αν η οντότητα τροποποιήσει τις προϋποθέσεις κατοχύρωσης κατά τρόπο που δεν ωφελεί τον εργαζόμενο, για παράδειγμα, αυξάνοντας την περίοδο κατοχύρωσης ή τροποποιώντας ή προσθέτοντας έναν όρο απόδοσης (εκτός από συνθήκη της αγοράς, οι τροποποιήσεις της οποίας αντιμετωπίζονται λογιστικά σύμφωνα με την παράγραφο (α) ανωτέρω), η οντότητα δεν θα λάβει υπόψη τις τροποποιημένες προϋποθέσεις κατοχύρωσης κατά την εφαρμογή των απαιτήσεων των παραγράφων 19-21.
                                 
                              
                  
         
            IFRS 2ΠΡΟΣΑΡΤΗΜΑ Γ
            Τροποποιήσεις σε άλλα Δ.Π.Χ.Π.
            
               Οι τροποποιήσεις αυτού του προσαρτήματος θα εφαρμόζονται σε λογιστικές περιόδους που αρχίζουν την ή μετά από την 1η Ιανουαρίου 2005. Αν η οντότητα εφαρμόσει το Δ.Π.Χ.Π. αυτό για προγενέστερη λογιστική περίοδο, οι τροποποιήσεις αυτές θα εφαρμόζονται για εκείνη την προγενέστερη λογιστική περίοδο.
            
            
                        Γ1
                     
                     
                        Το ΔΛΠ 12 Φόροι Εισοδήματος τροποποιείται ως εξής:
                        Στην παράγραφο 57, η παραπομπή στις παραγράφους 50 έως 68 τροποποιείται σε 58 έως 68Γ.
                        Οι παράγραφοι 68Α-68Γ και μία κεφαλίδα προστίθενται ως εξής:
                        «Τρέχον και αναβαλλόμενος φόρος που απορρέει από αμοιβές που βασίζονται στην αξία των μετοχών
                        
                        
                                    68A.
                                 
                                 
                                    Σε ορισμένες φορολογικές δικαιοδοσίες, μία οντότητα λαμβάνει φορολογική έκπτωση (ήτοι ένα ποσό που αφαιρείται κατά τον προσδιορισμό του φορολογητέου κέρδους) που σχετίζεται με αμοιβές που καταβάλλονται υπό μορφή μετοχών, μετοχικών δικαιωμάτων προαίρεσης ή άλλων συμμετοχικών τίτλων της οντότητας. Το ποσό εκείνης της φορολογικής έκπτωσης μπορεί να διαφέρει από τη σχετιζόμενη συνολική δαπάνη αμοιβών και μπορεί να ανακύψει σε μεταγενέστερη λογιστική περίοδο. Για παράδειγμα, σε ορισμένες δικαιοδοσίες, μία οντότητα μπορεί να αναγνωρίζει δαπάνη για την ανάλωση υπηρεσιών των εργαζομένων που λήφθηκαν ως αντάλλαγμα για παραχωρηθέντα μετοχικά δικαιώματα προαίρεσης, σύμφωνα με το Δ.Π.Χ.Π. 2 Παροχές που Εξαρτώνται από την Αξία των Μετοχών και να μη λάβει φορολογική έκπτωση έως ότου ασκηθούν τα μετοχικά δικαιώματα προαίρεσης, ενώ η επιμέτρηση της φορολογικής έκπτωσης θα βασίζεται στην τιμή της μετοχής της οντότητας κατά την ημερομηνία της άσκησης.
                                 
                              
                                    68B.
                                 
                                 
                                    Όπως και με τα κόστη έρευνας στα οποία γίνεται αναφορά στις παραγράφους 9 και 26(β) του παρόντος Προτύπου, η διαφορά μεταξύ της φορολογικής βάσης των υπηρεσιών των εργαζομένων που λήφθηκαν μέχρι σήμερα (όντας το ποσό που οι φορολογικές αρχές θα επιτρέψουν για έκπτωση σε μελλοντικές περιόδους) και της μηδενικής λογιστικής αξίας, αποτελεί εκπεστέα προσωρινή διαφορά που καταλήγει σε αναβαλλόμενη φορολογική απαίτηση. Αν το ποσό που οι φορολογικές αρχές επιτρέπουν ως έκπτωση σε μελλοντικές περιόδους δεν είναι γνωστό κατά το τέλος της περιόδου, θα πρέπει να εκτιμηθεί, βάσει των διαθέσιμων πληροφοριών κατά το τέλος της περιόδου. Για παράδειγμα, αν το ποσό που οι φορολογικές αρχές επιτρέπουν ως έκπτωση σε μελλοντικές περιόδους εξαρτάται από την τιμή της μετοχής της οντότητας σε μία μελλοντική ημερομηνία, η επιμέτρηση της προσωρινής εκπεστέας διαφοράς θα πρέπει να βασίζεται στην τιμή της μετοχής της οντότητας στο τέλος της περιόδου.
                                 
                              
                                    68Γ.
                                 
                                 
                                    Καθώς επισημάνθηκε στην παράγραφο 68Α, το ποσό της φορολογικής έκπτωσης (ή εκτιμώμενης μελλοντικής φορολογικής έκπτωσης, που επιμετρήθηκε σύμφωνα με την παράγραφο 68Β) μπορεί να διαφέρει από τη σχετιζόμενη συνολική δαπάνη απολαβών. Η παράγραφος 58 του Προτύπου απαιτεί ο τρέχων και ο αναβαλλόμενος φόρος να αναγνωρίζονται ως έσοδα ή δαπάνες και να συμπεριλαμβάνονται στα αποτελέσματα της περιόδου, εκτός κατά την έκταση που ο φόρος προκύπτει από (α) μία συναλλαγή ή γεγονός που αναγνωρίζεται άμεσα στα ίδια κεφάλαια, στην ίδια ή σε διαφορετική περίοδο, ή (β) μία ενοποίηση επιχειρήσεων που είναι μία εξαγορά. Αν το ποσό της φορολογικής έκπτωσης (ή της εκτιμώμενης μελλοντικής φορολογικής έκπτωσης) υπερβαίνει το ποσό της σχετιζόμενης συνολικής δαπάνης απολαβών, αυτό υποδεικνύει ότι η φορολογική έκπτωση δεν σχετίζεται μόνο με δαπάνη απολαβών αλλά και με στοιχείο των ιδίων κεφαλαίων. Στην περίπτωση αυτή, το υπερβάλλον ποσό του σχετιζόμενου τρέχοντος ή αναβαλλόμενου φόρου θα πρέπει να αναγνωρίζεται απευθείας στα ίδια κεφάλαια.»
                                 
                              
                  
                        Γ2
                     
                     
                        Στην παράγραφο 16 του ΔΛΠ 16 Ενσώματες Ακινητοποιήσεις, την παράγραφο 7 του ΔΛΠ 38 Άϋλα Περιουσιακά Στοιχεία και την παράγραφο 5 του ΔΛΠ 40 Επενδύσεις σε Ακίνητα, καθώς αναθεωρήθηκε το 2003, ο ορισμός του κόστους τροποποιείται ως εξής:
                        «
                              Κόστος είναι τα μετρητά ή τα ταμιακά ισοδύναμα που καταβάλλονται ή η εύλογη αξία άλλου ανταλλάγματος που παραχωρείται για την απόκτηση του περιουσιακού στοιχείου κατά το χρόνο της απόκτησης ή της κατασκευής του η, όταν αρμόζει, το ποσό που αποδίδεται σε εκείνο το περιουσιακό στοιχείο κατά την αρχική του αναγνώριση σύμφωνα με τις συγκεκριμένες απαιτήσεις άλλων Δ.Π.Χ.Π., ήτοι του Δ.Π.Χ.Π. 2, Παροχές που Εξαρτώνται από την Αξία των Μετοχών.
                           »
                     
                  
                        IFRS 2Γ3
                     
                     
                        Το ΔΛΠ 19 Παροχές σε Εργαζομένους τροποποιείται ως ακολούθως:
                        Eισαγωγή
                        Η παράγραφος 2 τροποποιείται ως εξής:
                        
                                    «2.
                                 
                                 
                                    Το Πρότυπο αναγνωρίζει τέσσαρες κατηγορίες παροχών σε εργαζόμενους:
                                    …
                                    
                                                (γ)
                                             
                                             
                                                …,
                                                και
                                             
                                          
                                                (δ)
                                             
                                             
                                                παροχές εξόδου από την υπηρεσία.»
                                             
                                          
                              Η παράγραφος 11 απαλείφεται.
                        Πρότυπο
                        Η παράγραφος 1 τροποποιείται ως εξής:
                        
                                    «1.
                                 
                                 
                                    
                                       
                                          Το Πρότυπο αυτό πρέπει να εφαρμόζεται από έναν εργοδότη για τη λογιστική αντιμετώπιση των παροχών σε εργαζόμενους, εκτός εκείνων στις οποίες εφαρμόζεται το Δ.Π.Χ.Π. 2 Παροχές που Εξαρτώνται από την Αξία των Μετοχών.
                                       »
                                 
                              Η παράγραφος 3 τροποποιείται ως εξής:
                        
                                    «3.
                                 
                                 
                                    Στις παροχές σε εργαζόμενους στις οποίες εφαρμόζεται το παρόν Πρότυπο συμπεριλαμβάνονται και εκείνες που παρέχονται: …»
                                 
                              Η παράγραφος 4 τροποποιείται ως εξής:
                        
                                    «4.
                                 
                                 
                                    Οι παροχές σε εργαζομένους περιλαμβάνουν:
                                    …
                                    
                                                (γ)
                                             
                                             
                                                …,
                                                και
                                             
                                          
                                                (δ)
                                             
                                             
                                                παροχές εξόδου από την υπηρεσία.
                                             
                                          Επειδή κάθε κατηγορία που αναφέρεται στις παραγράφους (α)-(δ) ανωτέρω έχει διαφορετικά χαρακτηριστικά, …»
                                 
                              Στην παράγραφο 7:
                        
                                    —
                                 
                                 
                                    Οι ορισμοί παροχές σε συμμετοχικούς τίτλους και Προγράμματα παροχών σε συμμετοχικούς τίτλους απαλείφονται.
                                 
                              
                                    —
                                 
                                 
                                    Στους ορισμούς των βραχυπρόθεσμων παροχών σε εργαζομένους, παροχές μετά την έξοδο από την υπηρεσία και λοιπές μακροπρόθεσμες παροχές σε εργαζόμενους, οι αναφορές σε παροχές σε συμμετοχικούς τίτλους απαλείφονται.
                                 
                              Στην παράγραφο 22 απαλείφεται η τελική πρόταση.
                        Οι παράγραφοι 144-152 απαλείφονται.
                     
                  
                        IFRS 2Γ4
                     
                     
                        Στο ΔΛΠ 32 Χρηματοοικονομικά Μέσα: Γνωστοποίηση και Παρουσίαση, προστίθεται νέα παράγραφος 4 (στ), ως ακολούθως:
                        
                                    «
                                          (στ)
                                       
                                    
                                 
                                 
                                    
                                       
                                          χρηματοοικονομικά μέσα, συμβάσεις και υποχρεώσεις σύμφωνα με συναλλαγές για αμοιβές που βασίζονται στην αξία των μετοχών στις οποίες εφαρμόζεται το Δ.Π.Χ.Π. 2Παροχές που Εξαρτώνται από την Αξία των Μετοχών, εκτός από
                                       
                                    
                                    
                                                
                                                   
                                                      (i)
                                                   
                                                
                                             
                                             
                                                
                                                   
                                                      συμβάσεις που εμπίπτουν στο πεδίο εφαρμογής των παραγράφων 8-10 του παρόντος Προτύπου, στις οποίες εφαρμόζεται το παρόν Πρότυπο,
                                                   
                                                
                                             
                                          
                                                
                                                   
                                                      (ii)
                                                   
                                                
                                             
                                             
                                                
                                                   
                                                      οι παράγραφοι 33 και 34 του παρόντος Προτύπου, που θα εφαρμόζονται στις ίδιες μετοχές που αγοράζονται, πωλούνται, εκδίδονται ή ακυρώνονται σε σχέση με προγράμματα μετοχικών δικαιωμάτων προαίρεσης εργαζομένων, προγράμματα αγοράς μετοχών εργαζομένων και κάθε άλλη συμφωνία πληρωμής που βασίζεται στην αξία των μετοχών.
                                                   »
                                             
                                          
                              
                  
                        Γ5
                     
                     
                        Το ΔΛΠ 33 Κέρδη Κατά Μετοχήτροποποιείται ως ακολούθως:
                        Η παράγραφο 47Α προστίθεται ως ακολούθως:
                        
                                    «47Α.
                                 
                                 
                                    Για μετοχικά δικαιώματα προαίρεσης και άλλες συμφωνίες πληρωμής που βασίζονται στην αξία των μετοχών στις οποίες εφαρμόζεται το Δ.Π.Χ.Π. 2 Παροχές που Εξαρτώνται από την Αξία των Μετοχών, η τιμή έκδοσης που αναφέρεται στην παράγραφο 46 και η τιμή άσκησης που αναφέρεται στην παράγραφο 47 θα περιλαμβάνουν την εύλογη αξία των αγαθών ή των υπηρεσιών που θα προμηθευτούν στην οντότητα μελλοντικά σύμφωνα με τη συμφωνία πληρωμής που βασίζεται στην αξία των μετοχικών δικαιωμάτων προαίρεσης ή σε άλλη συμφωνία πληρωμής που βασίζεται σε μετοχές.»
                                 
                              
                  
                        Γ6
                     
                     
                        Στο ΔΛΠ 38 Άϋλα Περιουσιακό Στοιχεία, απαλείφεται η παράγραφος 26.
                     
                  
                        Γ7
                     
                     
                        Στο ΔΛΠ 39 Χρηματοοικονομικά Μέσα: Αναγνώριση και Επιμέτρηση, προστίθεται νέα παράγραφος 2(ι), ως ακολούθως:
                        
                                    «
                                          (ι)
                                       
                                    
                                 
                                 
                                    
                                       
                                          χρηματοοικονομικά μέσα, συμβάσεις και υποχρεώσεις σύμφωνα με συμφωνίες αμοιβών που βασίζονται σε μετοχές στις οποίες εφαρμόζεται το Δ.Π.Χ.Π. 2 Παροχές που Εξαρτώνται από την Αξία των Μετοχών, εκτός από συμβάσεις που εμπίπτουν στο πεδίο εφαρμογής των παραγράφων 5-7 του παρόντος Προτύπου, στις οποίες εφαρμόζεται τα παρόν Πρότυπο.
                                       »
                                 
                              
                  
                        Γ8
                     
                     
                        Το Δ.Π.Χ.Π. 1 Πρώτη Υιοθέτηση των Διεθνών Προτύπων Χρηματοοικονομικής Πληροφόρησης τροποποιείται όπως περιγράφεται κατωτέρω:
                        Στην παράγραφο 12, η παραπομπή στις παραγράφους 13-25Α τροποποιείται σε 13-25Γ.
                        Η παράγραφος 13(στ) και (ζ) τροποποιείται και προστίθεται νέα υποπαράγραφος (η), όπως ακολουθεί:
                        
                                    «(στ)
                                 
                                 
                                    περιουσιακά στοιχεία και υποχρεώσεις θυγατρικών, συνδεδεμένων επιχειρήσεων και κοινοπραξιών (παράγραφοι 24 και 25),
                                 
                              
                                    (ζ)
                                 
                                 
                                    προσδιορισμός χρηματοοικονομικών μέσων που είχαν αναγνωριστεί προηγουμένως (παράγραφος 25Α)
                                    και
                                 
                              
                                    (η)
                                 
                                 
                                    Συναλλαγές πληρωμής που βασίζονται στην αξία των μετοχών (παράγραφοι 25Β και 25Γ).»
                                 
                              Προστίθενται οι νέες παράγραφοι 25Β και 25Γ ως εξής:
                        
                                    «25Β.
                                 
                                 
                                    Ο υιοθετών για πρώτη φορά ενθαρρύνεται, αλλά δεν υποχρεούται, να εφαρμόσει το Δ.Π.Χ.Π. 2 Παροχές που Εξαρτώνται από την Αξία των Μετοχών σε συμμετοχικούς τίτλους που παραχωρήθηκαν την ή πριν την 7η Νοεμβρίου 2002. Ο υιοθετών για πρώτη φορά επίσης ενθαρρύνεται, αλλά δεν υποχρεούται, να εφαρμόσει το Δ.Π.Χ.Π. 2 σε συμμετοχικούς τίτλους που παραχωρήθηκαν μετά τις 7 Νοεμβρίου 2002 και που κατοχυρώθηκαν πριν την (α) ημερομηνία μετάβασης στα Δ.Π.Χ.Π. και (β) 1η Ιανουαρίου 2005, όποια είναι μεταγενέστερη. Όμως, αν ο υιοθετών για πρώτη φορά αποφασίσει να εφαρμόσει το Δ.Π.Χ.Π. 2 σε τέτοιους συμμετοχικούς τίτλους, μπορεί να το πράξει μόνον εφόσον η οντότητα έχει ανακοινώσει δημόσια ην εύλογη αξία εκείνων των συμμετοχικών τίτλων, προσδιοριζόμενη κατά την ημερομηνία επιμέτρησης, καθώς την ορίζει το Δ.Π.Χ.Π. 2. Για κάθε παραχώρηση συμμετοχικού τίτλου στην οποία δεν έχει εφαρμοστεί το Δ.Π.Χ.Π. 2 (ήτοι συμμετοχικοί τίτλοι που παραχωρήθηκαν την ή πριν την 7η Ιανουαρίου 2002), ο υιοθετών για πρώτη φορά θα γνωστοποιήσει ωστόσο τις πληροφορίες που απαιτούνται από τις παραγράφους 44 και 45 του Δ.Π.Χ.Π. 2. Αν ο υιοθετών για πρώτη φορά τροποποιήσει τους όρους και τις προϋποθέσεις μιας παραχώρησης συμμετοχικών τίτλων στην οποία δεν έχει εφαρμοστεί το Δ.Π.Χ.Π. 2, η οντότητα δεν απαιτείται να εφαρμόσει τις παραγράφους 26-29 του Δ.Π.Χ.Π. 2 αν η τροποποίηση έγινε στην μεταγενέστερη μεταξύ (α) της ημερομηνίας μετάβασης στα Δ.Π.Χ.Π. και (β) της 1ης Ιανουαρίου 2005.
                                 
                              
                                    IFRS 225Γ
                                 
                                 
                                    Ο υιοθετών για πρώτη φορά ενθαρρύνεται, αλλά δεν υποχρεούται, να εφαρμόσει το Δ.Π.Χ.Π. 2 σε υποχρεώσεις που απορρέουν από αμοιβές που βασίζονται στην αξία των μετοχών που ρυθμίστηκαν πριν την ημερομηνία μετάβασης στα Δ.Π.Χ.Π. Ο υιοθετών για πρώτη φορά επίσης ενθαρρύνεται, αλλά δεν υποχρεούται, να εφαρμόσει το Δ.Π.Χ.Π. 2 σε υποχρεώσεις που ρυθμίστηκαν πριν την 1η Ιανουαρίου 2005. Για υποχρεώσεις στις οποίες εφαρμόζεται το Δ.Π.Χ.Π. 2, ο υιοθετών για πρώτη φορά δεν υποχρεούται να επαναδιατυπώσει τη συγκριτική πληροφόρηση στην έκταση που η πληροφόρηση αυτή σχετίζεται με περίοδο ή ημερομηνία προγενέστερη ης 7ης Νοεμβρίου 2002.»